	12 Sąlygų priedas

	UKMERGĖS RAJONO ŠVIETIMO ĮSTAIGŲ PASTATŲ MODERNIZAVIMO IR EKSPLOATAVIMO PASLAUGŲ TEIKIMO SUTARTIS NR. __________

	

	SUDARYTA TARP

	

	UKMERGĖS RAJONO SAVIVALDYBĖS ADMINISTRACIJOS

	IR

	

	_____________________

	(DATA)

	UKMERGĖ

	(VIETA)

	

	Ukmergės rajono savivaldybės administracija, kurios registruotas adresas yra Kęstučio a. 3, Ukmergė, Lietuva, juridinio asmens kodas 188752174 (toliau – Valdžios subjektas ar Savivaldybė), atstovaujama ______________ (nurodyti atstovo pareigas, vardą, pavardę), veikiančio pagal ______________ (nurodyti atstovo įgaliojimus patvirtinančio dokumento duomenis);

	______________, pagal ______________ įstatymus įsteigta ir veikianti bendrovė, kurios registracijos adresas yra ______________ (nurodyti gatvę, namo Nr., miestą), juridinio asmens kodas ______________ (toliau – Dalyvis), atstovaujama direktoriaus ______________, veikiančio pagal Dalyvio įstatus, kurios pateiktas pasiūlymas buvo pripažintas laimėjusiu;

	ir ______________, pagal ______________ įstatymus įsteigta ir veikianti bendrovė, kurios registracijos adresas yra ______________ (nurodyti gatvę, namo Nr., miestą), juridinio asmens kodas ______________ (toliau – Privatus subjektas), atstovaujama direktoriaus ______________, veikiančio pagal Privataus subjekto įstatus, kuri specialiai įsteigta Dalyvio siekiant vykdyti šią sutartį; 

	toliau Valdžios subjektas, Dalyvis ir Privatus subjektas atskirai vadinami Šalimi, o kartu – Šalimis, 

	

	ATSIŽVELGDAMI Į TAI, KAD:

	

	A. Valdžios subjektas yra teisėtas Pastatų valdytojas, valdantis juos nuosavybės teise, kuris siekia sumažinti šilumos poreikį Pastatams šildyti ir elektros energijos Pastatams apšviesti suvartojimą, atkurti nusidėvėjusių Pastatus sudarančių elementų būklę bei užtikrinti aktualių higienos normų ir kitų teisės aktų reikalavimų laikymąsi;

	B. Privatus subjektas yra Dalyvio įsteigtas Modernizavimo ir eksploatavimo paslaugas teikiantis ūkio subjektas, galintis investuoti į Modernizavimo priemones užtikrinant Pastatų šildymui suvartojamos šilumos sutaupymą, pagerinti Pastatų būklę ir tinkamai eksploatuoti Modernizavimo priemones ir Statinių elementus;

	C. Valdžios subjektas teisės aktų nustatyta tvarka organizavo Privataus subjekto atrankos Modernizavimo ir eksploatavimo paslaugų teikimui Pastatuose, viešąjį konkursą, kurio laimėtoju ______________ (nurodyti sprendimo pavadinimą ir datą) Valdžios subjektas pripažino Dalyvį;

	D. Pagal šią Sutartį Dalyvis įsipareigoja Valdžios subjektui solidariai atsakyti su Privačiu subjektu už Privataus subjekto įsipareigojimų pagal šią Sutartį tinkamą vykdymą, įskaitant, bet neapsiribojant už Privataus subjekto įsipareigojimus sumokėti netesybas, palūkanas ir atlyginti nuostolius.

	Šalys laisva valia susitarė ir sudarė šią Sutartį:

	

	I. [bookmark: _Toc485808678]SUTARTIES SĄVOKOS IR JŲ AIŠKINIMAS

	

	1. [bookmark: _Toc485808679]SUTARTYJE NAUDOJAMOS SĄVOKOS IR JŲ AIŠKINIMAS

	1.1. Sutartyje, jos prieduose, papildymuose ir (ar) pakeitimuose, taip pat kituose su Sutartimi ir jos įgyvendinimu susijusiuose dokumentuose iš didžiosios raidės rašomos sąvokos turi tokias reikšmes, nebent atitinkamame dokumente būtų aiškiai nurodyta kitaip:

	Ataskaitinis laikotarpis – kiekvieni 12 (dvylika) Modernizavimo ir eksploatavimo paslaugų teikimo mėnesių, skaičiuojant nuo kito mėnesio, einančio po Atliktų darbų akto pasirašymo dienos, pirmos kalendorinės dienos. Jei Sutarties galiojimo terminas baigiasi anksčiau nei Ataskaitinis laikotarpis, laikoma, kad tokio Ataskaitinio laikotarpio pabaiga sutampa su Sutarties galiojimo termino pabaiga.

	Atliktų darbų aktas – Privačiam subjektui Pastatuose Investicijų atlikimo termino metu diegiant Modernizavimo priemones atliktų darbų ir jų rezultatų bei įrenginių, sistemų ir įrangos perdavimo – priėmimo aktas, kuriuo Privatus subjektas šioje Sutartyje nustatyto Investicijų atlikimo termino pabaigoje perduoda Valdžios subjektui, o Valdžios subjektas priima iš Privataus subjekto (jei tenkinami visi reikalavimai) Pastatuose įdiegtas Modernizavimo priemones bei perima nuosavybės teisę į šias Modernizavimo priemones.

	Duomenų bazė – Privataus subjekto teikiant Modernizavimo ir eksploatavimo paslaugas, įskaitant, vykdant šilumos šildymui Pastatuose suvartojimo apskaitą bei  patalpų mikroklimato sąlygų (parametrų) palaikymo  stebėseną pagal Techninėje specifikacijoje aptartus reikalavimus, per Sutarties galiojimo terminą sukauptos informacijos ir duomenų bei parengtų dokumentų apie energijos Pastatuose suvartojimą ir galimybes sumažinti energijos suvartojimą Pastatuose ir pagal Sutartį teikiamų ataskaitų bei finansinės atskaitomybės dokumentų ir sutarčių, susijusių su įsipareigojimų pagal Sutartį vykdymu visuma.

	Esminiai statinio reikalavimai – reiškia Statinio elementams keliamus reikalavimus, kurie yra nustatyti 2011 m. kovo 9 d. Europos Parlamento ir Tarybos reglamente (ES) Nr. 305/2011, kuriuo nustatomos suderintos statybos produktų rinkodaros sąlygos ir panaikinama Tarybos direktyva 89/106/EB (toliau – Reglamentas).

	Finansuotojas – juridinis asmuo (išskyrus Privatų subjektą, jo akcininką ar kitą susijusį asmenį), suteikiantį Privačiam subjektui Finansiniame veiklos modelyje numatytą finansavimą, reikalingą tinkamai vykdyti įsipareigojimus pagal Sutartį.

	Garantuotas energijos suvartojimas – Privataus subjekto Pasiūlymo A dalyje nurodytas, pagal Techninėje specifikacijoje pateiktą informaciją apie Pastatus apskaičiuotas, šilumos Pastatams šildyti suvartojimas kiekvieną Ataskaitinį laikotarpį (Pastato šilumos poreikis šildymui) perskaičiuotas norminėms sąlygoms vadovaujantis Techninės specifikacijos 5 priede „Faktinio energijos suvartojimo perskaičiavimas į Lyginamąjį energijos suvartojimą“ pateikta metodika.

	Garantinis laikotarpis – laiko tarpas, skaičiuojant nuo Atliktų darbų akto pasirašymo dienos iki Sutarties galiojimo termino pabaigos.

	Geroji verslo praktika – reiškia veiklos vykdymą vadovaujantis teisės aktams neprieštaraujančiais standartais (įskaitant Tarptautiniu matavimų ir patikrinimų protokolu ir (ar) analogiškais dokumentais), metodais, būdais, praktika, procedūromis ir tokiu rūpestingumo ir apdairumo lygiu, kurio tokiomis pačiomis ar panašiomis sąlygomis yra įprastai tikimasi iš panašią veiklą vykdančių kvalifikuotų ir patyrusių ūkio subjektų.

	Investicijos – reiškia Privataus subjekto pasiūlytas ______________ EUR (įrašyti sumą žodžiais) be PVM dydžio Investicijas į Modernizavimo priemones, detalizuotas Pasiūlyme ir Finansiniame veiklos modelyje, atliekamas pagal Investicijų vykdymo planą. Investicijos laikomos atliktomis tik tuomet, kai išlaidos yra dokumentais pagrįstos, patirtos sukuriant ir (ar) įsigyjant turtą ir įrangą bei jų atlikimo faktas yra patvirtintas Investicijų atlikimo aktu.

	Investicijų atlikimo aktas – reiškia darbų, atliktų Privačiam subjektui Pastatuose diegiant Modernizavimo priemones ir jų rezultatų bei įrenginių, sistemų, įrangos perdavimo–priėmimo aktą, kuriuo Privatus subjektas kas ketvirtį perduoda Valdžios subjektui, o Valdžios subjektas priima (jei tenkinami visi reikalavimai) iš Privataus subjekto atliekant Investicijas sukurtus objektus, įrenginius, sistemas ar įrangą.

	Investicijų atlikimo terminas – iki 24 (dvidešimt keturių) mėnesių, skaičiuojant nuo Sutarties įsigaliojimo visa apimtimi dienos, ar kitas Privataus subjekto Pasiūlyme nurodytas trumpesnis terminas, per kurį Privatus subjektas turi Pastatuose įdiegti Modernizavimo priemones. 

	Investicijų vykdymo planas – kartu su Pasiūlymu Privataus subjekto pateiktas Investicijų į Modernizavimo priemones vykdymo planas ir grafikas.

	Kompensavimo įvykis – po Sutarties įsigaliojimo visa apimtimi ne dėl Privataus subjekto kaltės ar nuo jo priklausančių priežasčių atsitikęs įvykis, kurio atsiradimo rizika pagal Sutartį yra išimtinai ar iš dalies priskirta Valdžios subjektui ir dėl kurio kilusios neigiamos pasekmės Privačiam subjektui turi būti visiškai ar iš dalies kompensuojamos Sutartyje nustatyta tvarka ir kurios neprivalo būti kompensuojamos draudimo ar trečiųjų šalių bei dėl kurio gali būti pratęsti Sutartyje nustatyti Privataus subjekto įsipareigojimų vykdymo terminai.  Baigtinis Kompensavimo įvykių sąrašas pateikiamas Sutarties 23.5 punkte.

	Konkursas – Valdžios subjekto skelbiamų derybų būdu organizuotas viešasis pirkimas Privačiam subjektui, teiksiančiam Modernizavimo ir eksploatavimo paslaugas, atrinkti.

	Lyginamasis energijos suvartojimas – faktinis Pastatų šilumos poreikis šildymui per konkretų Ataskaitinį laikotarpį (Pastato šilumos poreikis šildymui), perskaičiuotas norminėms sąlygoms vadovaujantis Techninės specifikacijos 5 priedu „Faktinio energijos suvartojimo perskaičiavimas į Lyginamąjį energijos suvartojimą“.

	Metinis atlyginimas – reiškia Valdžios subjekto visus mokėjimus Privačiam subjektui už šio teikiamas Modernizavimo ir eksploatavimo paslaugas, apskaičiuotas vadovaujantis 5 Sutarties priedu „Metinis atlyginimas ir išskaitų mechanizmas“.

	Modernizavimo ir eksploatavimo paslaugos reiškia šių veiklų visumą:

	· Modernizavimo priemonių įdiegimą Pastatuose atliekant Investicijas, užtikrinant ne žemesnės kaip C Pastato energinio naudingumo klasės pasiekimą[footnoteRef:1] bei Pastatų vidaus mikroklimato reikalavimų, nurodytų Techninės specifikacijos 6.3 punkte  laikymąsi, pasiūlyti ne mažesnį nei 50 proc. Energijos sutaupymą ir užtikrinti, kad Lyginamasis energijos suvartojimas neviršytų Garantuoto energijos suvartojimo; [1:  Vadovaujantis Lietuvos Respublikos aplinkos ministro 2016 m. lapkričio 11 d. įsakymu Nr. D1-754 „Dėl statybos techninio reglamento STR 2.01.02:2016 „Pastatų energinio naudingumo projektavimas ir sertifikavimas“ patvirtinimo“.] 

· Pastatų vidaus patalpų ir lauko[footnoteRef:2] lempų (išskyrus veikiančias LED) pakeitimą LED lempomis (esant poreikiui, kai esamų šviestuvų negalima pritaikyti LED lempoms, keičiami ir šviestuvai / kiti reikalingi elementai) ir Pastatų apšvietimo sistemų eksploatavimą (užtikrinant šviestuvų veikimą) Garantinio laikotarpio metu. Privatus subjektas turi užtikrinti, kad modernizavus apšvietimą apšvietimo zonose bus užtikrinti teisės aktuose nustatyti apšviestumo reikalavimai (be kita ko) aptarti Techninėje specifikacijoje. Tuo atveju jei esamas šviestuvų išdėstymas neleidžia užtikrinti aukščiau nurodytų reikalavimų, Privatus subjektas įrengia papildomus šviestuvus; [2:  Kurioms elektros energija tiekiama iš Pastatų elektros tinklo.] 


	· šildymo ir karšto vandens sistemų prižiūrėtojo funkcijų Pastatuose atlikimas vadovaujantis Lietuvos Respublikos energetikos ministro 2009 m. lapkričio 26 d. įsakymu Nr. 1-229 „Dėl Pastato šildymo ir karšto vandens sistemos priežiūros tvarkos aprašo patvirtinimo“;

	· statinio techninio prižiūrėtojo funkcijų Pastatuose atlikimas vadovaujantis STR 1.07.03:2017 „Statinių techninės ir naudojimo priežiūros tvarka. Naujų nekilnojamojo turto kadastro objektų formavimo tvarka“;

	· šilumos Pastatų šildymui suvartojimo ir Pastatų patalpų mikroklimato sąlygų palaikymo stebėsenos sistemos įrengimas vadovaujantis Techninės specifikacijos 3 priede nurodytais reikalavimais ir jos funkcionavimo užtikrinimas Garantinio laikotarpio metu;

	· šilumos suvartojimo Pastatų šildymui ir išmatuotų mikroklimato sąlygų monitoringo ataskaitų, kurias turi patvirtinti auditoriaus kvalifikacinį atestatą atlikti energijos vartojimo auditą pastatuose turintis asmuo, parengimas Techninėje specifikacijoje ir Sutartyje (Sutarties 19.1 punktas) nustatyta tvarka. 

	· Perduotų Statinių elementų būklės atitikimo Esminiams statinio reikalavimams užtikrinimas Sutarties galiojimo termino metu.

	· Visus kitus Privataus subjekto atliktinus darbus, veiksmus teiktinas paslaugas, reikalingus Projektui įgyvendinti pagal Sąlygų, Galutinio pasiūlymo, Techninės specifikacijos, Sutarties reikalavimus.

	Modernizavimo ir eksploatavimo paslaugų teikimo ataskaita – Privataus subjekto Valdžios subjektui kiekvieną Sutarties galiojimo termino mėnesį teikiama ataskaita apie Modernizavimo ir eksploatavimo paslaugų teikimą, kurioje nurodoma informacija apie per konkretų mėnesį Pastatuose įdiegtas Modernizavimo priemones ir suteiktas Modernizavimo ir eksploatavimo paslaugas, įskaitant informaciją apie Pastatuose įvykusias avarijas bei šilumos tiekimo sutrikimus.

	Modernizavimo priemonės – technologinės, procedūrinės ir planavimo bei kitos veiklos bei jų rezultatai (naujai sukurta infrastruktūra ar esamos infrastruktūros pagerinimai, prietaisai ar įrenginiai, Programinė įranga, suteiktos kitos paslaugos ir kt.), kurios yra skirtos energijos vartojimo efektyvumui padidinti ir (ar) yra Modernizavimo ir eksploatavimo paslaugų objektas. Modernizavimo priemonėms priskirtini ir po jų įdiegimo atliekami gerbūvio atstatymo darbai bei statybos darbai, kurie yra privalomi vykdant statybą, kaip tai nustato Lietuvos Respublikos statybos įstatymas ir kiti teisės aktai.

	Modernizavimo priemonių finansavimo sąnaudos – tai Mėnesinio atlyginimo dalis, skirta:

	· Finansuotojo suteiktų, Finansiniame veiklos modelyje numatytų, būtinų tinkamai vykdyti Sutartyje numatytus įsipareigojimus paskolų ir su jomis susijusių finansavimo mokesčių apmokėjimui;

	· nuosavo kapitalo srautams, t. y. Privataus subjekto (pvz. akcininkų) suteiktų, Finansiniame veiklos modelyje numatytų, būtinų tinkamai vykdyti Sutartyje numatytus įsipareigojimus subordinuotų paskolų ir su jomis susijusių finansavimo mokesčių apmokėjimui.

	Papildomi darbai –   reiškia darbus ir /ar paslaugas, kurie nėra numatyti Techninėje specifikacijoje bei kitur Sutartyje ir dėl kurių Šalys nėra susitarusios, tačiau kurie yra būtini Valdžios subjektui, siekiant efektyvesnio Pastatų modernizavimo projekto įgyvendinimo ir kurie Valdžios subjekto gali būti įsigyjami Sutarties IX skyriuje nustatyta tvarka.

	Pasiūlymas – reiškia Pasiūlymą [numeris ir data], kurį Privatus subjektas Valdžios subjektui pateikė Konkurso metu ir kuris pridedamas kaip 1 Sutarties priedas „Privataus subjekto Pasiūlymas“.

	Pastatai –  Valdžios subjekto teisėtai nuosavybės teise valdomi 5 (penki) viešosios paskirties pastatai:
· Ukmergės Dukstynos pagrindinės mokyklos pastatas esantis adresu Vaižganto g. 44, 20177 Ukmergė, unikalus pastato Nr. 8197-7001-3014;
· Ukmergės vaikų lopšelio-darželio „Eglutė" pastatas esantis adresu Antakalnio g. 49, 20155 Ukmergė, unikalus pastato Nr. 8198-6001-7013;
· Ukmergės r. Taujėnų gimnazijos pastatas, esantis Ukmergės g. 5, Taujėnai, 20347 Ukmergės r., unikalus pastato Nr. 8196-7013-1015;
· Ukmergės Užupio vidurinės mokyklos pastatas, esantis Linų g. 4, 20170 Ukmergė, unikalus pastato Nr. 8197-3006-5016;
· Ukmergės r. Vidiškių pagrindinės mokyklos pastatas, esantis Ukmergės g. 42, Vidiškių mstl., 20358 Ukmergės r., unikalus pastato Nr. 8196-7009-6017.
Pastatų techninės charakteristikos pateikiamos Techninėje specifikacijoje.

	Programinė įranga – reiškia visą Programinę įrangą, įskaitant jos išeities kodus/programos pradinius tekstus (angl. source code) ir atnaujinimus, kurią Sutarties galiojimo termino metu Privatus subjektas naudos Modernizavimo ir eksploatavimo paslaugoms teikti. Programinės įrangos sąvoka neapima įprastų operacinių sistemų, tokių kaip: Windows, Android, Linux ir panašių, bei biurų programų paketų (ir jų sudėtinių dalių), tokių kaip: Microsoft Office, OpenOffice ir panašių, kurios/kurie neatlygintinai arba už santykinai nedidelę kainą yra nesunkiai prieinami ir gali būti nesunkiai įsigyjami (nuosavybėn ar naudojimui) plataus rato ir didelio skaičiaus potencialių vartotojų.

	Statinio elementų perdavimo aktas – reiškia dokumentą, kuriuo Privatus subjektas pasibaigus Sutarčiai perduoda Valdžios subjektui valdyti Statinių elementus ir nuosavybės teisę į Modernizavimo priemones, Privataus subjekto Pastatuose įdiegtas po Atliktų darbų akto pasirašymo.

	Statinio elementų perėmimo aktas – reiškia dokumentą, kuriuo Privatus subjektas po Sutartis pasirašymo perima iš Valdžios subjekto valdyti Statinių elementus. Statinio elementų perėmimo akte yra užfiksuojama Valdžios subjekto perduodamų Statinio elementų būklė, kurią Privivatus subjektas turės palaikyti viso Sutarties galiojimo termino metu.

	Statinių elementai –  Pastatų atitvaros, kiti Pastatų elementai ir statinio (Pastatų) inžinerinės sistemos, esančios Modernizavimo ir eksploatavimo paslaugų objektu ir (ar) būtinos Modernizavimo ir eksploatavimo paslaugoms teikti.

	Sutarties galiojimo terminas – 18 (aštuoniolika) metų, skaičiuojant nuo Sutarties įsigaliojimo visa apimtimi arba laikotarpis nuo Sutarties įsigaliojimo iki Sutarties pabaigos, jei Sutartis pasibaigia anksčiau.

	Sutartis – reiškia šią Modernizavimo ir eksploatavimo paslaugų Pastatuose teikimo sutartį, sudarytą tarp Valdžios subjekto ir Privataus subjekto su visais jos priedais.

	Suteiktų paslaugų perdavimo–priėmimo aktas – reiškia dokumentą, kuriuo Privatus subjektas perduoda Valdžios subjektui, o Valdžios subjektas priima iš Privataus subjekto per praėjusį kalendorinį mėnesį, už kurį pateikiama PVM sąskaita faktūra, suteiktas Modernizavimo ir eksploatavimo paslaugas.

	Šildymo sezonas – laikotarpis, kurio pradžia ir pabaiga nustatoma savivaldybės (Valdžios subjekto) vykdomosios institucijos sprendimu pagal statybos techniniais reglamentais apibrėžtą lauko oro temperatūrą, kuriai esant privaloma pradėti ir galima baigti nustatytos paskirties savivaldybių pastatų šildymą.

	Šilumos kaina – (a) vidutinė svertinė šilumos įsigijimo iš šilumos tiekėjo kaina Šildymo sezono laikotarpiu, patenkančiu į Ataskaitinį laikotarpį, tuo atveju jei šilumą į pastatą tiekia šilumos tiekėjas; ir (b) Valdžios subjekto išlaidų (įskaitant PVM), tenkančių šilumos gamybai Šildymo sezono metu, patenkančiu į Ataskaitinį laikotarpį, santykis su visa į Pastatą patiekta šiluma Pastato šildymui ir karštam vandeniui ruošti/tiekti.

	Techninė specifikacija – Konkurso objekto  pagal šią Sutartį teiktinų Modernizavimo ir eksploatavimo paslaugų aprašymas, kuriame nurodyti pagrindiniai Modernizavimo ir eksploatavimo paslaugoms ir Papildomiems darbams taikomi reikalavimai, kuris pridedamas kaip 2 Sutarties priedas „Techninė specifikacija“.

	Sutarties priedai: 1) Privataus subjekto Pasiūlymas; 2) Techninė specifikacija; 3) Konkurso sąlygos ir dokumentai; 4) Rizikos pasiskirstymo tarp šalių matrica; 5) Metinis atlyginimas ir išskaitų mechanizmas. Sutarties priedai yra neatskiriama Sutarties dalis.

	

	II. [bookmark: _Toc485808680]SUTARTIES TIKSLAS IR OBJEKTAS

	

	2. [bookmark: _Toc485808681]SUTARTIES TIKSLAS

	2.1. Sutarties tikslas – teikiant Modernizavimo ir eksploatavimo paslaugas padidinti Pastatų energetinį efektyvumą užtikrinant teisės aktuose nustatytus higienos reikalavimus.

	3. [bookmark: _Toc485808682]SUTARTIES OBJEKTAS

	3.1. Privatus subjektas įsipareigoja Sutartyje nustatyta tvarka ir laikantis nustatytų reikalavimų suteikti Modernizavimo ir eksploatavimo paslaugas – suprojektuoti, suplanuoti ir įdiegti Pastatuose Modernizavimo priemones tam, kad Pastatai po modernizavimo atitiktų ne žemesnę nei C energijos efektyvumo klasę, būtų pasiektas Energijos sutaupymas ir užtikrinta, kad Garantinio laikotarpio metu Lyginamasis energijos suvartojimas nebūtų didesnis už Pasiūlyme deklaruotą Garantuotą energijos suvartojimą, o Valdžios subjektas įsipareigoja perduoti Statinio elementus Privačiam subjektui valdyti Sutarties galiojimo terminu, laiku atsiskaityti už tinkamai suteiktas Modernizavimo ir eksploatavimo paslaugas ir tinkamai vykdyti kitas savo pareigas pagal Sutartį.

	3.2. Privatus subjektas Sutarties galiojimo terminu įsipareigoja eksploatuoti Statinių elementus ir atlikti jų techninę priežiūrą, laikydamasis Sutartyje ir teisės aktuose numatytų reikalavimų, užtikrinti perimtų Statinio elementų atitiktį Esminiams statinio reikalavimams.

	3.3. Privatus subjektas įsipareigoja Pasiūlyme aprašytu būdu ir tvarka, laikantis Sutarties nuostatų, Garantinio laikotarpio metu vykdyti šilumos Pastatų šildymui suvartojimo ir patalpų mikroklimato sąlygų palaikymo stebėseną ir valdymą bei apie tai informuoti Valdžios subjektą.

	3.4. Šalys susitaria, kad Valdžios subjektas Sutarties galiojimo termino metu atsiskaitinės su Šilumos tiekėju už patiektą šilumą esamų šilumos pirkimo – pardavimo sutarčių pagrindu. Tuo atveju jei kuriam iš Pastatų šiluma tiekiama iš vietinės katilinės, Valdžios subjektas yra atsakingas (įskaitant visų tam reikalingų išlaidų apmokėjimą) už šilumos gamybą ir patiekimą iki apskaitos prietaisų.  

	3.5. [bookmark: _Ref67292379]Šalys įsipareigoja bendradarbiauti ir dėti maksimalias pastangas tam, kad, įgyvendinant Investicijas ir (ar) teikiant kitas Modernizavimo ir eksploatavimo paslaugas, būtų panaudotas Europos Sąjungos struktūrinių fondų ir (ar) nacionalinių priemonių pagrindu energijos efektyvumo projektams teikiamas finansavimas, taip sumažinant mokėtiną Metinį atlyginimą.

	

	III. [bookmark: _Toc485808684]SUTARTIES ĮSIGALIOJIMAS, GALIOJIMO TERMINAS IR VYKDYMO PRADŽIA

	

	4. SUTARTIES ĮSIGALIOJIMAS IR GALIOJIMO TERMINAS

	4.1. [bookmark: _Ref33530884]Sutartis visa apimtimi įsigalioja pirmąją kito kalendorinio mėnesio, einančio po to, kai įvykdomos visos Sutarties 4.2 punkte numatytos išankstinės Sutarties įsigaliojimo sąlygos, dieną, tačiau ne vėliau kaip per 3 (tris) mėnesius nuo Sutarties pasirašymo dienos, ir galioja 18 (aštuoniolika) kalendorinių metų arba iki tol, kol yra nutraukiama šioje Sutartyje nustatyta tvarka.

	4.2. [bookmark: _Ref489543106]Šalių susitarimu nustatomos tokios išankstinės Sutarties įsigaliojimo visa apimtimi sąlygos:

	4.2.1. Sutarties įvykdymo užtikrinimas pateikiamas pagal Konkurso sąlygų reikalavimus ir formą; 

	4.2.2. sudaromi susitarimai su Finansuotojais (jei tokie susitarimai sudaromi);

	4.2.3. sudaromos draudimo sutartys Sutarties 32 punkte įvardintomis sąlygomis;

	4.2.4. Privatus subjektas pateikia nepriklausomos įstaigos faktiškai statybos rangos darbus atliksiančiam/paslaugas teiksiančiam subjektui išduoto aplinkos apsaugos vadybos EMAS arba ISO 14001 (arba lygiaverčio dokumento) kopiją, liudijančią apie įdiegtą aplinkos apsaugos vadybos sistemą; 

	4.2.5. Privatus subjektas pateikia nepriklausomos įstaigos faktiškai statybos rangos darbus atliksiančiam/paslaugas teiksiančiam subjektui išduoto dokumento, patvirtinančio sertifikuotos darbuotojų saugos ir sveikatos vadybos darbe sistemos, atitinkančios ISO 45001 (OH&S) ar lygiavertį standartą, įdiegimą;

	4.2.6. Privatus subjektas pateikia nepriklausomos įstaigos faktiškai statybos rangos darbus atliksiančiam/paslaugas teiksiančiam subjektui išduoto kokybės vadybos ISO 9001 (arba lygiaverčio dokumento) kopiją, liudijančią įdiegtą kokybės vadybos sistemą;

	4.2.7. Tuo atveju, jei Konkursą laimėjęs dalyvis nesinaudoja Europos energetinio efektyvumo fondo finansavimu Investicijoms finansuoti, Konkursą laimėjęs dalyvis arba Privatus subjektas sumoka Valdžios subjektui Europos energetinio efektyvumo fondo techninei pagalbai dėl šioje Sutartyje numatyto projekto įgyvendinimo skirtą sumą, kuri sudaro 165,000.00 eurų. Tokiu atveju Valdžios subjektas privalo šią visą sumą grąžinti Europos energetinio efektyvumo fondui;

	4.2.8. Konkursą laimėjęs dalyvis pateikia laidavimą už Privataus subjekto prievoles pagal šią Sutartį;

	4.2.9. Privatus subjektas pateikia sutartis su subtiekėjais;

	4.2.10. Privatus subjektas ir Valdžios subjektas pasirašo Statinio elementų perėmimo aktą bei Statinio elementų perdavimo panaudos teise sutartį.

	4.3. [bookmark: _Ref516807119]Išankstinės Sutarties įsigaliojimo visa apimtimi sąlygos laikomos įvykdytomis, kai tai raštu patvirtina Valdžios subjektas. Tą padaryti jis privalo ne vėliau kaip per 10 (dešimt) darbo dienų nuo visos informacijos apie išankstinių Sutarties įsigaliojimo sąlygų įvykdymą gavimo, arba per šį terminą privalo pateikti Privačiam subjektui motyvuotą atsisakymą pripažinti išankstines Sutarties įsigaliojimo sąlygas įvykdytomis. Siekiant išvengti bet kokių abejonių, Sutarties 4.2 punkte nurodytų išankstinių Sutarties įsigaliojimo sąlygų neįvykdymas visa apimtimi reiškia, kad Sutartis neįsigaliojo.

	4.4. Jeigu dėl objektyvių, nuo šalių nepriklausančių aplinkybių, Sutartis pilnai neįsigalioja iki 4.1 punkte nurodyto termino, Šalys abipusiu raštišku susitarimu gali pratęsti Sutarties įsigaliojimo terminą, bet ne ilgiau kaip dar 3 (trims) mėnesiams.

	4.5. Sutarties įsigaliojimo visa apimtimi dieną Valdžios subjektas perduoda Statinių elementų valdymą Privačiam subjektui Modernizavimo ir eksploatavimo paslaugoms teikti.

	4.6. Siekdamos įvykdyti išankstines Sutarties įsigaliojimo sąlygas ir tinkamai pasirengti įsipareigojimų pagal Sutartį vykdymui, Šalys visą laikotarpį iki Sutarties įsigaliojimo visa apimtimi privalo bendradarbiauti, kooperuotis ir dėti maksimalias pastangas, įskaitant tinkamą bendradarbiavimą gaunant reikiamus sutikimus, leidimus, licencijas, sertifikatus ir kitus dokumentus, taip pat pateikiant dokumentus, kurių pagrįstai reikia išankstinių sutarties įsigaliojimo sąlygų įvykdymui.

	5. PAGRINDINIAI SUTARTIES LAIKOTARPIAI

	5.1. Sutartį sudaro du pagrindiniai laikotarpiai: (i) Investicijų atlikimo terminas ir (ii) Garantinis laikotarpis.

	5.2. Investicijų atlikimo terminas prasideda įsigaliojus visa apimtimi Sutarčiai ir pasibaigia Šalims pasirašius Atliktų darbų aktą. Investicijų atlikimo termino metu:

	5.2.1. Privatus subjektas pradeda vykdyti Statinių elementų eksploatavimą ir techninę priežiūrą nuo Sutarties įsigaliojimo visa apimtimi dienos ir už tai gauna Metinį atlyginimą, apskaičiuotą vadovaujantis 5 Sutarties priede „Metinis atlyginimas ir išskaitų mechanizmas“ nustatyta tvarka;

	5.2.2. atliekama Pastatų modernizacija (Investicijos į Modernizavimo priemones) pagal Investicijų vykdymo planą; 

	5.2.3. vykdoma Privataus subjekto veiklos kontrolė: (i) kas mėnesį Privačiam subjektui teikiant Modernizavimo ir eksploatavimo paslaugų teikimo ataskaitas; (ii) kas ketvirtį pasirašant Investicijų atlikimo aktus; 

	5.2.4. baigus diegti Modernizavimo priemones, patikrinama jų kokybė bei atitiktis Sutartyje įtvirtintiems reikalavimams ir nuosavybės teisė į jas perduodama Savivaldybei Atliktų darbų aktu, kai Savivaldybė šį aktą pasirašo.

	5.3. Garantinis laikotarpis prasideda po Atliktų darbų akto pasirašymo (kai jį pasirašo Savivaldybė), o jo pabaiga sutampa su Sutarties pabaiga. Garantinio laikotarpio metu:  

	5.3.1. Privatus subjektas pradeda visa apimtimi teikti Modernizavimo ir eksploatavimo paslaugas vadovaudamasis Konkurso sąlygose, Pasiūlyme ir šioje Sutartyje įvardintais reikalavimais, privalo užtikrinti, kad Lyginamasis energijos suvartojimas neviršytų Garantuoto energijos suvartojimo Pastatuose ir gauna už tai Metinį atlyginimą su įskaičiuota Investicijų dedamąja, kaip tai aptarta 5 Sutarties priede „Metinis atlyginimas ir išskaitų mechanizmas“ bei vykdyti visus kitus Sutartyje numatytus įsipareigojimus;

	5.3.2. vykdoma Privataus subjekto teikiamų Modernizavimo ir eksploatavimo paslaugų kontrolė: (i) kas mėnesį Privačiam subjektui teikiant Modernizavimo ir eksploatavimo paslaugų teikimo ataskaitas (Sutarties 16.2 punktas); (ii) Savivaldybei tikrinant teikiamų Modernizavimo ir eksploatavimo paslaugų kokybę ir atitiktį Sutartyje įtvirtintiems reikalavimams; (iii) kiekvieno Ataskaitinio laikotarpio pabaigoje vertinant ar Lyginamasis energijos suvartojimas nėra didesnis už Garantuotą energijos suvartojimą; (iv) atliekant kitus Sutarties vykdymo veiksmus; 

	5.3.3. Sutarties pabaigoje įvertinama Statinių elementų būklė ir, Privačiam subjektui pašalinus Statinio elementų kokybės trūkumus, Statinių elementai (atitinkantys Sutartyje įtvirtintus reikalavimus) perduodami valdyti Valdžios subjektui Statinių elementų perdavimo aktu.

	

	IV. [bookmark: _Toc485808686]ŠALIŲ PAREIŠKIMAI IR GARANTIJOS

	

	6. [bookmark: _Toc485808687][bookmark: _Ref489878473]VALDŽIOS SUBJEKTO PAREIŠKIMAI IR GARANTIJOS

	6.1. [bookmark: _Ref496471056]Valdžios subjektas pareiškia ir garantuoja, kad:

	6.1.1. jis atliko reikiamus veiksmus ir gavo oficialius leidimus ir (ar) pritarimus Sutarties sudarymui ir ja prisiimtų įsipareigojimų vykdymui;

	6.1.2. jis suteikė Privačiam subjektui visą Sutarties pasirašymo dieną jo turimą informaciją apie Pastatus, kurios prašė Privatus subjektas;

	6.1.3. Sutartį pasirašantys Valdžios subjekto atstovai turi visus įgaliojimus pasirašyti Sutartį valdžios subjekto vardu.

	6.2. Sutarties 6.1 punkte nustatyti Valdžios subjekto pareiškimai ir garantijos galioja visa apimtimi Sutarties sudarymo ir įsigaliojimo momentais.

	7. [bookmark: _Toc485808688][bookmark: _Ref523848432]PRIVATAUS SUBJEKTO IR DALYVIO PAREIŠKIMAI IR GARANTIJOS

	7.1. [bookmark: _Ref496471561]Privatus subjektas pareiškia ir garantuoja, kad:

	7.1.1. Privatus subjektas bei jo atitinkamai įgalioti darbuotojai, valdymo ir kiti organai bei jų nariai atliko visus veiksmus, priėmė visus sprendimus, išdavė visus sutikimus ir gavo visus leidimus ir pritarimus, reikalingus Sutarties sudarymui ir ja prisiimtų įsipareigojimų vykdymui;

	7.1.2. jis Sutarties sudarymo metu atitinka ir visą jos galiojimo laikotarpį atitiks visus Konkurso sąlygose jam nustatytus reikalavimus;

	7.1.3. jam nėra žinomos jokios aplinkybės, kurios galėtų sutrukdyti tinkamą Sutartimi prisiimtų įsipareigojimų vykdymą;

	7.1.4. jis turi finansinius išteklius reikalingus Sutarčiai tinkamai įvykdyti arba turi realią ir įgyvendinamą galimybę juos gauti;

	7.1.5. jis, jo darbuotojai bei subrangovai viso šios Sutarties galiojimo termino metu turės visus reikiamus atestatus, leidimus, licencijas, sutikimus, patvirtinimus ir (ar) kitus dokumentus, būtinus įsipareigojimams pagal šią Sutartį vykdyti; vykdys juose numatytas sąlygas bei jomis vadovausis;

	7.1.6. jis nėra nemokus, likviduojamas, restruktūrizuojamas, reorganizuojamas, jo atžvilgiu nėra inicijuojamos ar vykdomos bankroto, restruktūrizavimo, reorganizavimo, likvidavimo, nemokumo ar panašios procedūros, jis nėra sustabdęs arba apribojęs savo veiklos, jo atžvilgiu nėra inicijuota jokių bankroto, restruktūrizavimo arba nemokumo bylų;

	7.1.7. nėra nė vieno iš Konkurso sąlygų 19 priede nustatytų Privataus subjekto pašalinimo iš Konkurso pagrindų; 

	7.1.8. Sutartį pasirašantys Privataus subjekto atstovai turi visus įgaliojimus pasirašyti Sutartį Privataus subjekto vardu;

	7.1.9. neužsiima jokia kita veikla, nesusijusia su įsipareigojimų pagal šią Sutartį vykdymu ir be išankstinio raštiško Valdžios subjekto sutikimo ja neužsiims visu Sutarties galiojimo laikotarpiu.

	7.2. [bookmark: _Ref72917254]Dalyvis pareiškia ir garantuoja, kad:

	7.2.1. jis pasiūlymo pateikimo metu visiškai ir besąlygiškai atitiko, Sutarties sudarymo metu atitinka ir visą jos galiojimo laikotarpį atitiks visus Konkurso sąlygose jam nustatytus reikalavimus

	7.2.2. visa Konkurso metu jo pateikta informacija, įskaitant informaciją apie jo veiklą, patirtį, žinių ir kvalifikuoto personalo turėjimą, finansinę būklę, sutartinius ir kitus teisinius įsipareigojimus, yra teisinga, išsami ir atitinka tikrąją padėtį;

	7.2.3. jis turėjo galimybę susipažinti su pakankamais dokumentais ir informacija, o Valdžios subjektas sudarė neribotas galimybes Dalyviui atlikti savarankiškus patikrinimus, kurių pagrindu jis galėjo padaryti savarankiškas išvadas apie Pastatų būklę, apie Šalių teises ir pareigas pagal Sutartį bei spręsti dėl dalyvavimo Konkurse ir pasiūlyto Garantuoto energijos suvartojimo;

	7.2.4. jis nėra nemokus, likviduojamas, restruktūrizuojamas, reorganizuojamas, jo atžvilgiu nėra inicijuojamos ar vykdomos bankroto, restruktūrizavimo, reorganizavimo, likvidavimo, nemokumo ar panašios procedūros, jis nėra sustabdęs arba apribojęs savo veiklos, jo atžvilgiu nėra inicijuota jokių bankroto, restruktūrizavimo arba nemokumo bylų;

	7.2.5. nėra nė vieno iš Konkurso sąlygų 19 priede nustatytų Dalyvio pašalinimo iš Konkurso pagrindų;

	7.2.6. Sutartį pasirašantys Dalyvio atstovai turi visus įgaliojimus pasirašyti Sutartį Dalyvio vardu;

	7.3. Sutarties 7.1 punkte nurodyti Privataus subjekto pareiškimai ir garantijos ir Sutarites 7.2 punkte nurodyti Dalyvio pareiškimai ir garantijos galioja ir galios visa apimtimi nuo Sutarties sudarymo (pasirašymo) momento visą Sutarties galiojimo laikotarpį.

	7.4. Privatus subjektas ir Dalyvis įsipareigoja informuoti Valdžios subjektą (nepriklausomai nuo to, ar Sutartis jau yra įsigaliojusi) apie bet kokius įvykius ar aplinkybes, dėl kurių bet kuris iš Privataus subjekto ar Dalyvio pareiškimų ar garantijų taps neteisingas arba tikėtina, kad galėtų tokiu tapti ateityje.

	7.5. Privatus subjektas ir Dalyvis supranta, kad Valdžios subjektas sudaro Sutartį vadovaudamasis ir pasitikėdamas Privataus subjekto pareiškimais ir garantijomis.

	

	V. [bookmark: _Toc485808689]INVESTICIJOS Į MODERNIZAVIMO PRIEMONES IR JŲ PERDAVIMAS

	

	8. [bookmark: _Toc485808690]INVESTICIJOS Į MODERNIZAVIMO PRIEMONES

	8.1. [bookmark: _Ref489711143]Privatus subjektas, atlikdamas Investicijas, privalo Pastatuose ne ilgiau kaip per 24 (dvidešimt keturis) kalendorinius mėnesius nuo Sutarties įsigaliojimo įdiegti Modernizavimo priemones, laikydamasis Investicijų vykdymo plano ir Finansinio veiklos modelio. Investicijomis siekiama užtikrinti, kad būtų pasiektas Energijos sutaupymas ir užtikrinta, kad Lyginamasis energijos suvartojimas nebūtų didesnis nei Garantuotas energijos suvartojimas.

	8.2. [bookmark: _Ref489711329]Privatus subjektas įsipareigoja įgyvendinti Investicijų vykdymo planą jame nustatytu periodiškumu ir tvarka Pastatuose įdiegdamas Modernizavimo priemones.

	8.3. Investicijų vykdymas finansuojamas Finansiniame veiklos modelyje numatytomis sąlygomis. Šios sąlygos gali būti keičiamos prieš tai gavus Valdžios Subjekto rašytinį sutikimą, kuris privalo būti duotas per 10 (dešimt) dienų nuo visos reikiamos informacijos pateikimo momento, išskyrus atvejus, kai tokie siūlomi pakeitimai didina Valdžios subjekto įsipareigojimus ir prisiimamą riziką.

	9. [bookmark: _Toc485808691]TEISĖ PASIRINKTI ĮGYVENDINAMAS MODERNIZAVIMO PRIEMONES

	9.1. [bookmark: _Ref489876977]Privatus subjektas gali pasirinkti, kokias Modernizavimo priemones įdiegti Pastatuose su sąlyga, kad šių Modernizavimo priemonių įdiegimas buvo aptartas Pasiūlyme ir yra suderinamas su galiojančiuose teisės aktuose nustatytais reikalavimais. Tuo atveju, kai Privataus subjekto sąskaita, po Atliktų darbų akto pasirašymo, diegiamos papildomos Modernizavimo priemonės, tokios priemonės privalo būti suderinamos su galiojančiuose teisės aktuose nustatytais reikalavimais. Valdžios subjektas negali atsisakyti priimti Pastatuose įdiegtas Modernizavimo priemones ir (ar) imtis kitų veiksmų, kurie gali trukdyti įdiegti Modernizavimo priemones, kurios buvo numatytos Pasiūlyme, išskyrus kai tokie Privataus subjekto veiksmai prieštarauja teisės aktuose bei kituose normatyviniuose dokumentuose nustatytiems reikalavimams (įskaitant šioje Sutartyje nustatytus reikalavimus) ir (ar) Privataus subjekto su kompetentingomis institucijomis suderintai projektinei dokumentacijai.

	9.2. [bookmark: _Ref489711266]Privatus subjektas turi teisę motyvuotai raštu kreiptis į Valdžios subjektą siūlydamas pakeisti pagal Investicijų vykdymo planą ketinamas Pastatuose diegti Modernizavimo priemones kitomis arba siūlydamas įdiegti papildomų Modernizavimo priemonių tuo atveju, jei iki Sutarties 8.1 punkte nurodyto termino pabaigos ar Atliktų darbų akto pasirašymo – priklausomai nuo to, kuris iš šių įvykių įvyksta anksčiau, Privatus subjektas nusprendžia, kad pagal Investicijų vykdymo planą diegiamas Modernizavimo priemones būtina pakeisti ar yra būtina įdiegti papildomų Modernizavimo priemonių:

	9.2.1. [bookmark: _Ref65504260]dėl objektyvių priežasčių, tokių kaip poreikio tinkamai įdiegti kitas Modernizavimo priemones ir (ar) teisės aktų, reglamentuojančių asmens sveikatos ar aplinkos apsaugą, darbo ar priešgaisrinę saugą, kurias lėmė atitinkamos techninės dokumentacijos nesuderinamumas su faktine Pastatų būkle ar kita objektyvi techninė priežastis; ir (ar)

	9.2.2. dėl galimybės efektyvesniu būdu pasiekti, jog Lyginamasis energijos suvartojimas būtų ne didesnis nei Garantuotas energijos suvartojimas.

	9.3. Pasinaudoti Sutarties 9.2 punkte numatyta teise Privatus subjektas gali su sąlyga, kad siūlomi Investicijų vykdymo plano pakeitimai, vertinant Pasiūlymo pateikimo metu buvusių kainų aspektu, nesumažins Sutarties 8.2 punkte įvardintos Investicijų vykdymo plane nurodytos Modernizavimo priemonių vertės ir nepadidins Metinio atlyginimo

	9.4. [bookmark: _Ref489711711]Privatus subjektas turi teisę motyvuotai raštu kreiptis į Valdžios subjektą, siūlydamas po Atliktų darbų akto pasirašymo savo sąskaita Pastatuose įdiegti papildomas (Investicijų vykdymo plane nenumatytas) Modernizavimo priemones, jei tokių Modernizavimo priemonių įdiegimas yra būtinas užtikrinti, kad Lyginamasis energijos suvartojimas nebūtų didesnis nei Garantuotas energijos suvartojimas. 

	9.5. [bookmark: _Ref489712119]Valdžios subjektas, gavęs Sutarties 9.2 ar 9.4 punkte įvardintą Privataus subjekto prašymą, privalo per 15 (penkiolika) dienų nuo tokio prašymo gavimo dienos pateikti Privačiam subjektui rašytinį sutikimą dėl siūlomų įdiegti Modernizavimo priemonių (Investicijų vykdymo plano) pakeitimų ar papildomų Modernizavimo priemonių įrengimo arba motyvuotą atsisakymą tokį prašymą patenkinti. Valdžios subjektas sutikimą pakeisti ketinamas įdiegti Modernizavimo priemones ar įrengti papildomas Modernizavimo priemones gali atsisakyti duoti tik dėl motyvuotų priežasčių. Tuo atveju, jei per 15 (penkiolikos) dienų terminą Valdžios subjektas jokio atsakymo į Privataus subjekto prašymą nepateikia, laikoma, kad Valdžios subjektas su Privataus subjekto prašymu sutinka.

	9.6. Tuo atveju, jei dėl siūlymų pakeisti Pastatuose diegtinas Modernizavimo priemones ar įdiegti papildomas Modernizavimo priemones pobūdžio kils poreikis pakeisti šios Sutarties nuostatas ar organizuoti atskiro viešojo pirkimo procedūras, ir tokiam pakeitimui ar viešajam pirkimui vadovaujantis teisės aktais bus būtina gauti atitinkamą leidimą, Valdžios subjektas įsipareigoja nedelsiant po to, kai Sutarties 9.5 punkte nustatyta tvarka yra duotas sutikimas pakeisti Pastatuose diegtinas Modernizavimo priemones, kreiptis dėl tokio leidimo išdavimo. Šalys privalo bendradarbiauti tarpusavyje, kad toks leidimas būtų gautas. Per 10 (dešimt) darbo dienų nuo šio leidimo gavimo dienos, Šalys pasirašys reikiamus susitarimus dėl įdiegtinų Modernizavimo priemonių pakeitimo ar papildomų Modernizavimo priemonių įdiegimo.

	9.7. Nuo Privataus subjekto prašymo Valdžios subjektui pakeisti Pastatuose diegtinas Modernizavimo priemones momento iki atitinkamų Modernizavimo priemonių pakeitimo momento, Sutarties 8.1 punkte nustatytas terminas Modernizavimo priemonėms įdiegti yra Privataus subjekto motyvuotu prašymu sustabdomas ne ilgesniam nei 30 (trisdešimties) kalendorinių dienų terminui, jei tai yra būtina Sutarties tikslams pasiekti. Siekiant išvengti bet kokių abejonių, terminas Modernizavimo priemonėms įdiegti gali būti sustabdomas tik tuo atveju, jei sustabdymo metu negali būti atliekami ir nebus atliekami jokie Modernizavimo priemonių diegimo darbai. 

	10. [bookmark: _Toc485808692][bookmark: _Ref489715225][bookmark: _Ref491706752]REIKALAVIMAI INVESTICIJOMS IR MODERNIZAVIMO PRIEMONĖMS

	10.1. Investicijos ir Modernizavimo priemonės bus laikomos atitinkančiomis Sutarties reikalavimus, jei tokios Investicijos ir Modernizavimo priemonės prisideda prie energijos Pastatuose sutaupymo ir atitinka minimalius žemiau pateikiamus reikalavimus:

	10.1.1. Investicijos ir Modernizavimo priemonės privalo pilnai atitikti Sutarties, Pasiūlymo ir Konkurso sąlygų reikalavimus, būti optimaliai parinktos ir suplanuotai įgyvendintos, atsižvelgiant į faktinę Pastatų būklę ir šios Sutarties tikslus, o jų įgyvendinimas neturi Valdžios subjektui sukelti nepagrįstai didelių priežiūros, palaikymo ar kitų išlaidų po Sutarties galiojimo termino pabaigos (lyginant su panašiais objektais, kuriuose buvo įdiegtos panašios Modernizavimo priemonės), o jei panašių objektų nėra – užtikrinant, kad išlaidų lygis nebūtų didesnis už išlaidas, buvusias Sutarties pasirašymo metu;

	10.1.2. atliekant Investicijas diegiamos Modernizavimo priemonės privalo būti suderinamos su Pastatuose jau esančiomis sistemomis ir kitais komponentais;

	10.1.3. atliekant Investicijas diegiamos Modernizavimo priemonės privalo nepabloginti Pastatų naudojimo komforto ir privalo būti suderinamos su teisės aktuose ir Techninėje specifikacijoje nustatytais reikalavimais Garantinio laikotarpio metu;

	10.1.4. atliekant Investicijas diegiamos Modernizavimo priemonės privalo būti be defektų ir (ar) trūkumų.

	11. [bookmark: _Toc485808693][bookmark: _Ref491706794]PRIVATAUS SUBJEKTO PAREIGOS DIEGIANT MODERNIZAVIMO PRIEMONES

	11.1. Diegiant Modernizavimo priemones, Privatus subjektas privalo:

	11.1.1. parengti/pakoreguoti bei su kompetentingomis institucijomis suderinti ar užtikrinti, kad būtų parengta/pakoreguota ir (ar) suderinta visa reikiama projektinė dokumentacija, privaloma Modernizavimo priemonėms įdiegti pagal Gerąją verslo praktiką bei teisės aktų reikalavimus;

	11.1.2. jeigu pagal teisės aktus Modernizavimo priemonėms įdiegti reikalinga gauti statybą leidžiančius dokumentus ir (ar) atlikti papildomus veiksmus – tokius dokumentus gauti ir (ar) veiksmus atlikti ir padengti visas su tuo susijusias išlaidas;

	11.1.3. vadovautis Gerąja verslo praktika, siekiant maksimalios kokybės ir efektyvumo bei laikantis visų Modernizavimo priemonėms ir jų diegimo darbams taikomų teisės aktų bei Sutarties reikalavimų;

	11.1.4. planuoti ir atlikti Modernizavimo priemonių diegimo darbus taip, kad tokie darbai mažiausiai trikdytų Valdžios subjekto ir (ar) Pastatų naudotojų kasdienę veiklą, o taip pat užtikrinti, kad šių asmenų veikla būtų sutrikdyta tik tiek, kiek yra būtina siekiant įdiegti Modernizavimo priemones, įskaitant, tinkamai ir laiku informuoti Valdžios subjektą ir Pastatų naudotojus; 

	11.1.5. tinkamai organizuoti ir vykdyti Modernizavimo priemonių diegimo darbų eigą, užtikrinti Modernizavimo priemonių diegimo darbų ir jų rezultatų kokybę, informuoti apie tai Valdžios subjektą ir sudaryti sąlygas Valdžios subjektui ir jo pasitelktiems asmenims stebėti ir tikrinti Modernizavimo priemonių diegimo darbų eigą, darbų ir jų rezultatų kokybę;

	11.1.6. jeigu pagal teisės aktus Modernizavimo priemonių diegimo metu būtinas statybos techninis prižiūrėtojas – užtikrinti, kad Modernizavimo priemonių diegimo darbai būtų vykdomi prižiūrint statybos techniniam prižiūrėtojui ir padengti visas su tuo susijusias išlaidas;

	11.1.7. teisės aktų nustatyta tvarka gauti iš atitinkamų institucijų visus statybos baigimą patvirtinančius ar kitus tolimesniam Modernizavimo ir eksploatavimo paslaugų teikimui būtinus dokumentus.

	11.1.8. jeigu Privatus subjektas, diegdamas Modernizavimo priemones, turės atlikti ir darbus esamuose žemės sklypuose, tokiu atveju Privatusis subjektas turi laiku informuoti Valdžios subjektą ir pasirūpinti, jog Valdžios subjektas išnuomotų žemę Privačiam subjektui Investicijų įstatymo 15-2 straipsnyje nustatyta tvarka.

	12. [bookmark: _Toc485808694][bookmark: _Ref491706813][bookmark: _Ref491706819][bookmark: _Ref491706826]NETINKAMOS ĮRANGOS UTILIZAVIMAS

	12.1. [bookmark: _Ref38963643]Diegiant Modernizavimo priemones pakeisti ir Modernizavimo ir eksploatavimo paslaugoms teikti netinkami ir (ar) nereikalingi ir (ar) trūkumų turintys Statinio elementai arba Garantiniu laikotarpiu pakeistos bet kokios netinkamos ir (ar) nereikalingos ir (ar) trūkumų turinčios Modernizavimo priemonės ir (ar) jų elementai, statybos atliekos ir (ar) kitos diegiant Modernizavimo priemones Pastatuose rastos medžiagos, įskaitant pavojingas medžiagas, raštu suderinus su Valdžios subjektu, Privataus subjekto sąskaita privalo teisės aktų nustatyta tvarka būti utilizuotos.

	12.2. [bookmark: _Ref38963634]Valdžios subjektas, tai nurodęs Privačiam subjektui, gali neatlygintinai savo nuožiūra naudoti bet kokią naudoti netinkamą ir (ar) nereikalingą ir (ar) trūkumų turinčią įrangą, dalį ar elementą (kaip jie aprašyti Sutarties 12.1 punkte).

	13. [bookmark: _Toc485808695][bookmark: _Ref489798141]MODERNIZAVIMO PRIEMONIŲ DIEGIMO KONTROLĖ

	13.1. [bookmark: _Ref496472696]Modernizavimo priemonių diegimo metu Valdžios subjekto paskirti kvalifikuoti atstovai turi teisę tikrinti bei stebėti Modernizavimo priemonių diegimo darbus. Privatus subjektas privalo sudaryti tinkamas sąlygas Valdžios subjekto paskirtiems asmenims tikrinti ir stebėti Modernizavimo priemonių diegimo darbų atlikimą.

	13.2. [bookmark: _Ref496472711]Kiekvieną ketvirtį nuo Sutarties įsigaliojimo iki Atliktų darbų akto pasirašymo Privatus subjektas parengia ir Valdžios subjektui iki ketvirčio pabaigos pateikia Investicijų atlikimo aktą, kuriame pateikiama Sutarties 13.4 straipsnyje nurodoma informacija. Gavęs Investicijų atlikimo aktą Valdžios subjektas per 10 (dešimt) darbo dienų nuo Investicijų atlikimo akto gavimo dienos patikrina ar jame pateikta visa Sutarties 13.4 punkte pateikta informacija ir ar ši informacija yra teisinga, o taip pat ar Investicijų atlikimo akte nurodytos Modernizavimo priemonės atitinka Sutarties 10 skirsnyje nurodytus reikalavimus. Valdžios subjektas taip pat patikrina, ar Modernizavimo priemonių įrengimo darbai atlikti kokybiškai. Atlikęs patikrinimą, Valdžios subjektas:

	13.2.1. pasirašo Investicijų atlikimo aktą be išlygų; arba

	13.2.2. [bookmark: _Ref489715288]motyvuotai raštu Privačiam subjektui nurodo Investicijų atlikimo akto ir (ar) Modernizavimo priemonių ir (ar) diegiant Modernizavimo priemones atliktų darbų trūkumus.

	13.3. [bookmark: _Ref489882249]Sutarties 13.2.2 punkte aptartu atveju, Privatus subjektas privalo nedelsiant per įmanomai trumpiausią terminą, bet jokiu būdu ne vėliau kaip per 30 (trisdešimt) kalendorinių dienų, ištaisyti Valdžios subjekto motyvuotai raštu nurodytus trūkumus, jei su tokiais trūkumais sutinka. Jei Privatus subjektas su Valdžios subjekto nustatytais trūkumais nesutinka, jis tokio nesutikimo motyvus kartu su juos pagrindžiančiais faktais raštu privalo nedelsiant, bet jokiu būdu ne vėliau kaip per 3 (tris) darbo dienas pateikti Valdžios subjektui. Jei Valdžios subjektas mano, kad Privataus subjekto nesutikimo su nustatytais trūkumais motyvai yra nepagrįsti, tarp šalių kilęs ginčas yra sprendžiamas šios Sutarties 47 skirsnyje nustatyta tvarka. Jei Sutarties 47 skirsnio nustatyta tvarka trūkumų buvimo faktas yra patvirtinamas, Privatus subjektas privalo juos ištaisyti per protingą terminą, kuris yra ne ilgesnis nei 30 (trisdešimt) kalendorinių dienų, ir apie tai informuoti Valdžios subjektą. 

	13.4. [bookmark: _Ref489715089]Privatus subjektas privalo kas ketvirtį (nuo Sutarties įsigaliojimo iki Atliktų darbų akto pasirašymo) Valdžios subjektui pateikiamame Investicijų atlikimo akte nurodyti šią informaciją apie Investicijas į Modernizavimo priemones:

	13.4.1. per atskaitinį laikotarpį Pastatuose įdiegtas (visiškai ar iš dalies) Modernizavimo priemones, pateikiant išsamų tokių Modernizavimo priemonių aprašymą, diegiant tokias Modernizavimo priemones įsigytos įrangos, objektų ir atliktų darbų specifikacijas bei įdiegtų Modernizavimo priemonių vertę;

	13.4.2. faktiškai per ataskaitinį laikotarpį įdiegtų Modernizavimo priemonių (Pastatų elementų) nuokrypį nuo Techninėje specifikacijoje nurodytų Modernizavimo priemonių (Pastatų elementų) kiekių ir jų vertę;

	13.4.3. ar laikomasi Investicijų vykdymo plano ir, jeigu nesilaikoma, – kokia apimtimi, koks nukrypimas nuo Investicijų vykdymo plano, dėl kokių priežasčių bei kada atsilikimas bus pašalintas;

	13.4.4. kokie yra Modernizavimo priemonių diegimo darbų ir jų rezultatų trūkumai / defektai, kada ir kokiomis priemonėmis jie bus pašalinti;

	13.4.5. aplinkybės, kliudančios tinkamai atlikti Modernizavimo priemonių diegimo darbus bei aplinkybės, kurios sudaro ar ateityje gali sudaryti tokias kliūtis;

	13.4.6. informaciją apie bet kokius įvykius ir aplinkybes, kurios gali būti pagrindu Valdžios subjektui taikyti išskaitas Privačiam subjektui iš Metinio atlyginimo ir (ar) baudas 5 Sutarties priede „Metinis atlyginimas ir išskaitų mechanizmas“ nustatyta tvarka.

	13.5. Tuo atveju, jei po Atliktų darbų akto pasirašymo yra diegiamos papildomos Modernizavimo priemonės, Privatus subjektas ataskaitą, kurios turiniui (kiek aktualu) yra taikomi Sutarties 13.4 punkte nustatyti reikalavimai, pateikia po tokių papildomų Modernizavimo priemonių diegimo darbų pabaigos. Tokių papildomų Modernizavimo priemonių kokybei užtikrinti yra taikoma Sutarties 13.1, 13.2 ir 13.3 nustatyta procedūra.

	14. [bookmark: _Toc485808696][bookmark: _Ref489798205]NUOSAVYBĖS TEISĖS Į MODERNIZAVIMO PRIEMONES PERDAVIMAS

	14.1. Privatus subjektas, pagal Investicijų vykdymo planą pabaigęs diegti Modernizavimo priemones, privalo jas perduoti Valdžios subjektui Šalių pasirašomu Atliktų darbų aktu, kurio projektą pagal iš anksto (iki Sutarties 8.1 punkte nurodyto Modernizavimo priemonių įdiegimo termino pabaigos) su Valdžios subjektu suderintą formą ne vėliau kaip per 7 (septynias) dienas nuo Modernizavimo priemonių diegimo darbų pabaigos Privatus subjektas privalo parengti ir su savo atstovų parašais dviem egzemplioriais pateikti Valdžios subjektui. 

	14.2. [bookmark: _Ref489792556]Prieš pasirašant Atliktų darbų aktą Modernizavimo priemonės bus patikrintos iš anksto Šalių suderinta tvarka siekiant įsitikinti, ar yra tenkinamos pagal teisės aktus, šią Sutartį ir Gerąją verslo praktiką Modernizavimo priemonėms taikomos sąlygos. Patikrinimo rezultatai bus užfiksuoti Šalių pasirašomu protokolu. Jei Modernizavimo priemonės atitinka joms keliamus reikalavimus, Valdžios subjektas per 15 (penkiolika) darbo dienų nuo Atliktų darbų akto projekto gavimo dienos pasirašo Atliktų darbų akto projektą. Tuo atveju, jei nustatomi Modernizavimo priemonių ir (ar) jų diegimo darbų defektai ir (ar) trūkumai (įskaitant, neatitikimai Pasiūlymui, Konkurso dokumentams), Valdžios subjektas per 15 (penkiolika) darbo dienų nuo Atliktų darbų akto projekto gavimo:

	14.2.1. motyvuotai atmeta Atliktų darbų akto projektą, nurodydamas atsisakymo jį pasirašyti motyvus. Atliktų darbų aktas gali būti atmetamas ir nepasirašomas tik dėl esminių Modernizavimo priemonių trūkumų ar neatitikties; arba

	14.2.2. pasirašo atitinkamą Atliktų darbų akto projektą, jame ar atskirame dokumente nurodydamas Modernizavimo priemonių diegimo darbų ir jų rezultatų neatitiktį / trūkumus / defektus, kuriuos Privatus subjektas privalo ištaisyti/pašalinti.

	14.3. [bookmark: _Ref489882286]Privatus subjektas privalo ištaisyti visus Modernizavimo priemonių diegimo darbų ir jų rezultatų trūkumus/defektus ir (ar) bet kokią kitą neatitiktį Sutarties nuostatoms per nurodytą protingą laikotarpį; bet kuriuo atveju šis terminas negali būti ilgesnis kaip 2 (du) mėnesiai. Tuo atveju, jei tarp Šalių kyla ginčas dėl Modernizavimo priemonių diegimo darbų ir jų rezultatų trūkumų/defektų ir (ar) kitos neatitikties Sutarčiai, tuomet ginčas perduodamas spręsti techniniam ekspertui šios Sutarties 47 skirsnyje nustatyta tvarka.

	14.4. [bookmark: _Ref489882308]Tuo atveju, jei Valdžios subjektas per 14.2 punkte nurodytą terminą nepasirašo Atliktų darbų akto projekto ir nenurodo atsisakymo jį pasirašyti motyvų, ir Valdžios subjektas šių motyvų nebuvo nurodęs anksčiau, laikoma, kad tarp Šalių yra kilęs techninis ginčas, kuris perduodamas spręsti Sutarties 47 skirsnyje nustatyta tvarka.

	14.5. Nuo Atliktų darbų akto pasirašymo momento yra laikoma, kad nuosavybės teisė į Modernizavimo priemones perėjo Valdžios subjektui. Atliktų darbų akto pasirašymas nepanaikina Valdžios subjekto teisės reikšti reikalavimus Privačiam subjektui dėl Modernizavimo priemonių trūkumų, kurių nebuvo galima nustatyti Atliktų darbų akto pasirašymo metu. Atliktų darbų akto pasirašymas taip pat jokia apimtimi nepanaikina Privataus subjekto atsakomybės dėl tolesnio Modernizavimo ir eksploatavimo paslaugų teikimo laikantis teisės aktų, Sutarties, Konkurso sąlygų bei Pasiūlymo reikalavimų ir (ar) nesumažina Privataus subjekto rizikos, susijusios su Modernizavimo ir eksploatacijos paslaugų teikimu.

	14.6. Tuo atveju, jei po Atliktų darbų akto pasirašymo Privatus subjektas privalo savo sąskaita pakeisti Modernizavimo priemones naujomis ir (ar) tam, kad būtų užtikrinta, jog Lyginamasis energijos suvartojimas neviršytų Garantuoto energijos suvartojimo, įrengti papildomas (Investicijų plane nenumatytas) Modernizavimo priemones, nuosavybės teisė į šias Modernizavimo priemones Valdžios subjektui neatlygintinai perduodama Modernizavimo priemonių perdavimo–priėmimo aktu.

	14.7. Už Modernizavimo priemonių, visų Statinio elementų, naudojimą ir valdymą ir  Modernizavimo ir eksploatavimo paslaugų teikimą, nepažeidžiant Pasiūlymo, Konkurso dokumentų, Sutarties bei Lietuvos Respublikos teisės aktų laikymąsi, įskaitant ir teisės aktus, reglamentuojančius statinių priežiūrą, aplinkos apsaugą, darbų saugą, higienos normų laikymąsi, atsako Privatus subjektas.

	15. [bookmark: _Toc485808697]MODERNIZAVIMO PRIEMONIŲ BŪKLĖ GARANTINIO LAIKOTARPIO PABAIGOJE

	15.1. [bookmark: _Ref489792780]Modernizavimo priemonės Garantinio laikotarpio pabaigoje turi atitikti tokius pat kiekybinius ir kokybinius reikalavimus bei rodiklius, kurie nustatyti Sutartyje, Pasiūlyme, Konkurso dokumentuose bei teisės aktuose, sudarant galimybę toliau tinkamai eksploatuoti Modernizavimo priemones ne mažiau kaip 2 (dvejus) metus nuo Garantinio laikotarpio pabaigos momento, tačiau kartu atsižvelgiant į įprastinį Modernizavimo priemonių nusidėvėjimą. 

	15.2. Pasibaigus 15.1 punkte nurodytam laikotarpiui, Privatus subjektas už Modernizavimo priemonių kiekybinius ir kokybinius reikalavimus atsako Lietuvos Respublikos civilinio kodekso nustatyta tvarka ir terminais. 

	

	VI. [bookmark: _Toc485808698]MODERNIZAVIMO IR EKSPLOATAVIMO PASLAUGŲ TEIKIMAS, PATIKRINIMAI IR ATSISKAITYMO UŽ JAS TVARKA

	

	16. [bookmark: _Toc485808699]MODERNIZAVIMO IR EKSPLOATAVIMO PASLAUGŲ TEIKIMAS

	16.1. Privatus subjektas privalo paskirti kvalifikuotus ir teisės aktų nustatyta tvarka atestuotus darbuotojus, atsakingus už Statinio elementus bei Modernizavimo ir eksploatavimo paslaugų teikimą. Privatus subjektas privalo užtikrinti, kad visą Sutarties galiojimo terminą paskirti atsakingi asmenys užtikrintų visų LR teisės aktų reikalavimų tinkamą įgyvendinimą bei laikymąsi.

	16.2. [bookmark: _Ref40292192]Privatus subjektas privalo Valdžios subjektui teikti kasmėnesines (už kiekvieną kalendorinį mėnesį) Modernizavimo ir eksploatavimo paslaugų teikimo ataskaitas, kuriose nurodoma:

	16.2.1. suteiktų Modernizavimo ir eksploatavimo paslaugų apimtys, nurodant jas teikiant atliktus darbus;

	16.2.2. patalpų mikroklimato sąlygų palaikymo stebėsenos sistemos duomenys ir informacija apie mikroklimato sąlygų atitikimą Techninėje specifikacijoje nustatytiems reikalavimams;

	16.2.3. informacija apie per einamąjį kalendorinį mėnesį įvykusias avarijas ir (ar) šilumos tiekimo sutrikimus;

	16.2.4. informacija apie per einamąjį kalendorinį mėnesį įvykusius Sutarties 20.2 punkte aptartus nenumatytus Pastatuose suvartojamos šilumos pokyčius ir Sutarties 22.1 punkte aptartus nuo Valdžios subjekto priklausančius įvykius, kurie gali turėti neigiamos įtakos Privataus subjekto įsipareigojimų, susijusių su energijos sutaupymu, įvykdymui;

	16.2.5. informaciją apie bet kokius įvykius ir aplinkybes, kurios gali būti pagrindu Valdžios subjektui taikyti išskaitas Privačiam subjektui iš Metinio atlyginimo ir (ar) baudas 5 Sutarties priede „Mėnesinis atlyginimas ir išskaitų mechanizmas“ nustatyta tvarka.

	16.3. [bookmark: _Ref65504996]Privatus subjektas privalo per praėjusį kalendorinį mėnesį suteiktas Modernizavimo ir eksploatavimo paslaugas perduoti Valdžios subjektui Suteiktų paslaugų perdavimo-priėmimo aktu, kurio projektą pagal iš anksto su Valdžios subjektu suderintą formą ne vėliau kaip iki kito mėnesio 5 (penktos) dienos Privatus subjektas privalo parengti ir su savo atstovų parašais dviem egzemplioriais pateikti Valdžios subjektui. Kartu su Suteiktų paslaugų perdavimo–priėmimo aktu pateikiama Modernizavimo ir eksploatavimo paslaugų teikimo ataskaita. Valdžios subjektas ne vėliau kaip per 15 (penkiolika) dienų nuo Suteiktų paslaugų perdavimo–priėmimo akto gavimo privalo jį patvirtinti arba motyvuotai atmesti, pateikdamas Privačiam subjektui vieną Valdžios subjekto pasirašytą akto egzempliorių arba atsisakymo jį pasirašyti motyvus. Pagal Valdžios subjekto pasirašytus suteiktų paslaugų perdavimo–priėmimo aktus ir Modernizavimo ir eksploatavimo paslaugų teikimo ataskaitas Privatus subjektas išrašo ir Valdžios subjektui pateikia PVM sąskaitas faktūras už Modernizavimo ir eksploatavimo paslaugų teikimą.

	17. PATIKRINIMAI

	17.1. Valdžios subjektas pats ar pasitelkęs trečiuosius asmenis turi teisę atlikti dalinį (siekiant patikrinti, ar Pastatuose palaikoma Konkurso dokumentuose nustatyta temperatūra bei užtikrinamos kitos patalpų mikroklimato sąlygos, įtvirtintos HN 42:2009 ir HN 69:2003) ir (ar) išsamų Modernizavimo ir eksploatavimo paslaugų/Pastatų patikrinimą. Dalinio patikrinimo teise Valdžios subjektas gali naudotis ne dažniau kaip 3 (tris) kartus per mėnesį. Išsamaus patikrinimo teise Valdžios subjektas negali naudotis dažniau kaip 1 (vieną) kartą per Ataskaitinį laikotarpį.

	17.2. Atlikdamas patikrinimus Valdžios subjektas privalo vadovautis Gerąja verslo praktika, įskaitant HN 69:2003.

	17.3. Jeigu patikrinimo metu nustatoma, kad Privatus subjektas nesilaiko ar nesilaikė Modernizavimo ir eksploatavimo paslaugoms taikomų reikalavimų, įsipareigojimų ir tai turėjo, turi ar turės reikšmės apskaičiuojant Metinį atlyginimą, Valdžios subjektas:

	17.3.1. informuoja Privatų subjektą apie patikrinimo rezultatus;

	17.3.2. nustato protingą terminą (jei toks terminas nėra nustatytas 5 Sutarties priede „Metinis atlyginimas ir išskaitų mechanizmas“), per kurį Privatus subjektas privalo savo sąskaita atlikti ištaisymą, įgyja teisę į patikrinimo išlaidų atlyginimą Privataus subjekto lėšomis; ir

	17.3.3. turi teisę atlikti pakartotinius patikrinimus, kad galėtų įsitikinti, jog Privatus subjektas tinkamai vykdo įsipareigojimus, susijusius su Modernizavimo ir eksploatavimo paslaugų teikimu.

	17.4. Jeigu patikrinimo metu nenustatoma jokių Modernizavimo ir eksploatavimo paslaugoms keliamų reikalavimų trūkumų, Valdžios subjektas pats padengia tokio patikrinimo išlaidas.

	18. [bookmark: _Toc485808700]ATSISKAITYMO UŽ MODERNIZAVIMO IR EKSPLOATAVIMO PASLAUGAS SĄLYGOS IR TVARKA

	18.1. Už tinkamai suteiktas Modernizavimo ir eksploatavimo paslaugas Privačiam subjektui Valdžios subjektas moka Metinį atlyginimą, apskaičiuojamą 5 Sutarties priede „Metinis atlyginimas ir išskaitų mechanizmas“ nustatyta tvarka. Metinis atlyginimas (proporcinga jo dalis) nėra mokamas tol, kol dėl Privataus subjekto kaltės neteikiamų Modernizavimo ir eksploatavimo paslaugų dalis Pastatų (ar visi Pastatai) negali būti naudojami pagal jų tikslinę paskirtį, t. y. taikomas principas „nulinis tinkamumas – nulinis mokėjimas“ (angl. „zero availability – zero payment“).

	18.2. [bookmark: _Ref491706992]Valdžios subjektas Metinio atlyginimo mėnesinę dalį, apskaičiuotą 5 Sutarties priede „Metinis atlyginimas ir išskaitų mechanizmas“ nustatyta tvarka į Privataus subjekto nurodytą sąskaitą banke pagal Suteiktų paslaugų perdavimo–priėmimo aktą ir jo pagrindu Privataus subjekto naudojantis informacinės sistemos „E. sąskaita“ priemonėmis pateiktą sąskaitą-faktūrą privalo sumokėti per 30 (trisdešimt) kalendorinių dienų nuo Privataus subjekto išrašytos sąskaitos faktūros ir pateiktos Modernizavimo ir eksploatavimo paslaugų teikimo ataskaitos (pasirašytos Valdžios subjekto) už ataskaitinį mėnesį, gavimo dienos.

	18.3. [bookmark: _Ref489798747]Šalys susitaria, kad visi pagal šią Sutartį atliekami mokėjimai bus atliekami į Privataus subjekto sąskaitą Nr. ______________ (nurodyti Privataus subjekto banko sąskaitos Nr.), esančią ______________ (nurodyti banko pavadinimą). 

	18.4. [bookmark: _Ref489798595]Metinis atlyginimas dėl infliacijos bus indeksuojamas 5 Sutarties priede „Metinis atlyginimas ir išskaitų mechanizmas“ numatyta tvarka. 

	18.5. [bookmark: _Ref489798612]Pasikeitus PVM dydžiui Modernizavimo ir eksploatavimo paslaugų teikimo kaina keičiama proporcingai PVM pasikeitimo dydžiui. Kaina perskaičiuojama per 1 (vieną) darbo dieną po Lietuvos Respublikos pridėtinės vertės mokesčio įstatymo pakeitimo įsigaliojimo dienos. Perskaičiuoti įkainiai taikomi po perskaičiavimo suteiktoms Modernizavimo ir eksploatavimo paslaugoms apmokėti. Pasikeitus kitiems mokesčiams įkainiai negali būti perskaičiuojami.

	18.6. Valdžios subjektas taiko išskaitymus iš Metinio atlyginimo 5 Sutarties priede „Metinis atlyginimas ir išskaitų mechanizmas“ nustatyta tvarka.

	18.7. Šalys susitaria, kad nepaisant to, kas nurodyta mokėjimo pavedimuose, Valdžios subjektui atlikus mokėjimus pagal Sutartį, įmokos pirmiausiai yra skiriamos padengti anksčiausiai atsiradusiems įsiskolinimams pagal Sutartį, antrąja eile – delspinigiams apmokėti (jeigu jie buvo priskaičiuoti pagal Sutartį), trečiąja eile – palūkanoms apmokėti (jeigu jos buvo priskaičiuotos pagal Sutartį).

	

	VII. PAREIGOS GARANTUOTI ENERGIJOS SUVARTOJIMĄ ĮVYKDYMO NUSTATYMAS

	

	19. [bookmark: _Toc485808702]GARANTUOTO ENERGIJOS SUVARTOJIMO PALYGINIMAS SU LYGINAMUOJU ENERGIJOS SUVARTOJIMU

	19.1. [bookmark: _Ref489794750][bookmark: _Ref40357922]Privatus subjektas privalo Garantinio laikotarpio metu, ne vėliau kaip per 30 (trisdešimt) kalendorinių dienų po kiekvieno Ataskaitinio laikotarpio pabaigos, parengti šilumos poreikio Pastatų šildymui ir Ataskaitiniu laikotarpiu išmatuotų mikroklimato sąlygų monitoringo ataskaitą už praėjusį Ataskaitinį laikotarpį. Ataskaitoje turi būti pateiktas Lyginamojo energijos suvartojimo už praėjusį Ataskaitinį laikotarpį skaičiavimas ir skaičiavimui naudoti duomenys (įskaitant duomenis apie patalpų temperatūros matavimus Ataskaitinio laikotarpio metu). Ataskaitoje taip pat turi būti pateiktas Lyginamojo energijos suvartojimo palyginimas su atitinkamo Ataskaitinio laikotarpio Pasiūlyme Garantuotu energijos suvartojimu. Ataskaitoje taip pat turi būti pateikiami ir kiti duomenys, kaip buvo laikytasi Techninėje specifikacijoje kitoms mikroklimato sąlygoms nustatytų reikalavimų.

	19.2. [bookmark: _Ref489794975]Rengdamas Sutarties 19.1 punkte nurodytą ataskaitą, Privatus subjektas, vadovaudamasis Sutarties 20 skirsniu (jei tam yra pagrindo), privalo atlikti Garantuoto energijos suvartojimo už praėjusį Ataskaitinį laikotarpį perskaičiavimą, nurodydamas tokio perskaičiavimo priežastis ir jį atliekant naudotas prielaidas. 

	19.3. Sutarties 19.1 ir 19.2 punktuose nustatyta tvarka parengtą ataskaitą Privatus subjektas privalo pateikti Valdžios subjektui, kuris, ją įvertinęs, privalo ne vėliau kaip per 5 (penkias) darbo dienas nuo jos gavimo dienos ją raštu patvirtinti arba motyvuotai atsisakyti tai padaryti. 

	19.4. Valdžios subjektas privalo Privačiam subjektui pateikti visus reikiamus duomenis, reikalingus šios Sutarties 19.1 punkte nurodytiems skaičiavimams atlikti, jei tokių duomenų Privatus subjektas neturi ir neprivalo jų fiksuoti pagal Konkurso dokumentų ar Pasiūlymo nuostatas. 

	19.5. [bookmark: _Ref489882593]Bet kokie dėl Garantuoto energijos suvartojimo perskaičiavimo tarp Šalių kilę ginčai sprendžiami šios Sutarties 47 skirsnyje nustatyta tvarka.

	20. [bookmark: _Toc485808703][bookmark: _Ref489794910]GARANTUOTO ENERGIJOS SUVARTOJIMO KOREKCIJOS 

	20.1. [bookmark: _Ref489876995]Siekiant tinkamai ir objektyviai įvertinti ar Garantinio laikotarpio metu konkretų Ataskaitinį laikotarpį dėl Modernizavimo ir eksploatacijos paslaugų teikimo Lyginamasis energijos suvartojimas neviršijo Garantuoto energijos suvartojimo, Privatus subjektas privalo savo iniciatyva ir (ar) Valdžios subjekto motyvuotu nurodymu, prieš atliekant Sutarties 19.1 punkte aptartus skaičiavimus, patikslinti Garantuotą energijos suvartojimą vadovaudamasis Sutarties 20.2 punkte nustatyta tvarka.

	20.2. [bookmark: _Ref489793096]Tuo atveju, jei per Ataskaitinį laikotarpį dėl bet kokių numatomų ir su Privačiu subjektu suderintų (pvz. dėl iš anksto numatyto Pastatų dalies nenaudojimo) ir (ar) nenumatytų (pvz. Pastatams trečiųjų asmenų veiksmais padarytos žalos šalinimo) Pastatų charakteristikų ir (ar) jo naudojimo tvarkos pokyčių, turinčių išmatuojamą poveikį šilumos suvartojimui, sumažėja ar padidėja sunaudojamos šilumos kiekis ir tokie pokyčiai trunka ilgiau kaip 15 (penkiolika) kalendorinių dienų iš eilės, atitinkamai padidinamas arba sumažinamas Garantuotas energijos suvartojimas, kuris tokiu atveju yra perskaičiuojamas, be kita ko, vadovaujantis STR 2.01.02:2016, STR 2.01.01(6):2008. 

	21. [bookmark: _Toc485808704][bookmark: _Ref40685346]GARANTUOTO ENERGIJOS SUVARTOJIMO NEPASIEKIMAS DĖL NUO PRIVATAUS SUBJEKTO PRIKLAUSANČIŲ PRIEŽASČIŲ

	21.1. Tuo atveju, jei yra nustatoma, kad Lyginamasis energijos suvartojimas yra didesnis nei Garantuotas energijos suvartojimas dėl nuo Privataus subjekto priklausančių priežasčių, Privatus subjektas Valdžios subjektui sumoka kompensaciją, lygią Lyginamojo energijos suvartojimo ir Garantuoto energijos suvartojimo skirtumui (kWh), padaugintam iš Šilumos kainos. Šio punkto nuostatos taikomos tik Garantiniu laikotarpiu.

	22. [bookmark: _Toc485808705][bookmark: _Ref64914703]GARANTUOTO ENERGIJOS SUVARTOJIMO NEPASIEKIMAS DĖL NUO VALDŽIOS SUBJEKTO PRIKLAUSANČIŲ PRIEŽASČIŲ

	22.1. [bookmark: _Ref489793139]Tuo atveju, jei Lyginamasis energijos suvartojimas viršija Garantuotą energijos suvartojimą dėl nuo Valdžios subjekto priklausančių priežasčių, įskaitant:

	22.1.1. neteisėtų Valdžios subjekto veiksmų ar Valdžios subjekto Sutartyje nustatytų pareigų nevykdymo ir (ar) netinkamo vykdymo;

	22.1.2. Kompensavimo įvykių, turinčių tiesioginę įtaką Modernizavimo priemonių įdiegimui, kada Privatus subjektas įgyja teisę reikalauti pratęsti Sutarties 8.1 nurodytą Investicijų atlikimo terminą;

	22.1.3. valdžios subjekto ar trečiųjų asmenų (ne Privataus subjekto atstovų ar subrangovų) atliktų Modernizavimo priemonių modifikacijų;

	22.1.4. esminės žalos ar kitokios esminės neigiamos įtakos (nepriskirtinos Privataus subjekto neteisėtiems veiksmams ar neveikimui) Pastatams ar Statinių elementams atsiradimą, dėl kurių iš esmės apsunkinamas Privataus subjekto įsipareigojimų pagal Sutartį vykdymas.

	22.2. [bookmark: _Ref489795818]Esant bet kuriam iš Sutarties 22.1 punkte aptartų įvykių ar aplinkybių, jei dėl tokio įvykio ar aplinkybių yra ilgiau nei 15 (penkiolika) iš eilės einančių kalendorinių dienų neigiamai paveikiamos Lyginamajam energijos suvartojimui įtakos turinčios sąlygos, vertinant ar Lyginamasis energijos suvartojimas neviršijo Garantuoto energijos suvartojimo, bus laikoma, kad tokio įvykio nebuvo (atliekant skaičiavimus bus laikoma, kad dėl tokio įvykio Faktinis energijos suvartojimas nepakito). 

	

	VIII. KOMPENSAVIMO ĮVYKIS, MODERNIZAVIMO IR EKSPLOATAVIMO PASLAUGŲ TEIKIMO LAIKINAS SUSTABDYMAS

	

	23. KOMPENSAVIMO ĮVYKIS 

	23.1. [bookmark: _Ref29396379]Privatus subjektas ne vėliau kaip per 5 (penkias) dienas nuo sužinojimo apie Kompensavimo įvykį, dėl kurio padidės Investicijos ar Modernizavimo ir eksploatavimo paslaugų teikimo sąnaudos, ar yra būtina pratęsti įsipareigojimų pagal Sutartį vykdymo terminus, momento apie šį įvykį privalo pranešti Valdžios subjektui kartu su šiuo pranešimu ar ne vėliau nei per 20 (dvidešimt) dienų nuo jo išsiuntimo momento, pateikdamas Kompensavimo įvykį ir jo įtaką Investicijų padidėjimui ar Investicijų vykdymo terminų pratęsimo poreikį pagrindžiančią dokumentaciją.   

	23.2. [bookmark: _Ref29397870]Valdžios subjektas per 20 (dvidešimt) dienų nuo Sutarties 23.1 nurodytų pagrindžiančių dokumentų gavimo dienos turi priimti motyvuotą sprendimą dėl Kompensavimo įvykio patvirtinimo arba motyvuotą atsisakymą tai padaryti.

	23.3. Jei Valdžios subjektas patvirtina Kompensavimo įvykio buvimo faktą:

	23.3.1. Privačiam subjektui 5 Sutarties priede „Metinis atlyginimas ir išskaitų mechanizmas“ nustatyta tvarka kompensuojamas Investicijų ar Modernizavimo ir eksploatavimo paslaugų teikimo sąnaudų padidėjimas tiek, kiek tai būtina užtikrinti nepakitusią Finansiniame veiklos modelyje nurodytą investicijų grąžos normą; arba

	23.3.2. pratęsiami įsipareigojimų pagal Sutartį vykdymo terminai tiek, kiek tai yra būtina Kompensavimo įvykio padariniams pašalinti.

	23.4. Sutarties 23.1 punkte nustatyta tvarka Privačiam subjektui pranešus apie Kompensavimo įvykį ir Valdžios subjektui jį patvirtinus Sutarties 23.2 punkte nustatyta tvarka, Privačiam subjektui dėl su tokiu Kompensavimo įvykiu susijusių aplinkybių netaikomos jo atsakomybę reglamentuojančios Sutarties XIII skyriaus nuostatos.

	23.5. [bookmark: _Ref50468512]Kompensavimo įvykiais šios Sutarties požiūriu laikytini šių aplinkybių atsiradimo atvejai:

	23.5.1. išskirtinai į Modernizavimo ir eksploatavimo paslaugas panašioms paslaugoms taikytini teisinio reguliavimo pokyčiai, kurie Šalių negalėjo būti protingai numatyti Sutarties sudarymo dieną, dėl kurių daugiau kaip 5% padidėja Investicijos ar kitų Modernizavimo ir eksploatavimo paslaugų teikimo sąnaudos;

	23.5.2. Modernizavimo ir eksploatavimo paslaugos Sutartyje nurodyta apimtimi negali būti teikiamos dėl to, jog Valdžios subjektas nevykdo savo įsipareigojimų pagal Sutartį;

	23.5.3. Modernizavimo ir eksploatavimo paslaugos negali būti teikiamos Sutartyje nurodyta apimtimi dėl bet kokių nuosavybės ir (ar) valdymo teisės apribojimų Pastatų atžvilgiu;

	23.5.4. Modernizavimo ir eksploatavimo paslaugos negali būti teikiamos Sutartyje nurodyta apimtimi ir (ar) terminais dėl viešojo administravimo subjektų neteisėtų veiksmų ar neveikimo vėluojant išduoti projektavimui pradėti reikalingus dokumentus, nors jiems gauti Privatus subjektas viešojo administravimo subjektui yra pateikęs visus teisės aktų reikalavimus atitinkančius dokumentus (nesant ginčo dėl dokumentų turinio);

	23.5.5. Modernizavimo ir eksploatavimo paslaugos negali būti teikiamos Sutartyje nurodyta apimtimi ir (ar) terminais dėl Valdžios subjekto sudarytų sandorių su trečiaisiais asmenimis, jei dėl to Pastatuose laiku negali būtų įdiegtos Modernizavimo priemonės; 

	23.5.6. pasireiškia nenugalimos jėgos aplinkybės;

	23.5.7. Garantuotas energijos suvartojimas yra viršijamas dėl nuo Valdžios subjekto priklausančių priežasčių, kaip tai aptarta Sutarties 22 skyriuje;

	23.5.8. Valdžios subjektui nevykdant ar netinkamai vykdant Sutartyje nustatytus įsipareigojimus ir įvykus vandalizmo atvejui yra padaroma žala Pastatams;

	23.5.9. Valdžios subjekto darbuotojai naudojasi Pastatais ne tiesioginėms funkcijoms, nustatytoms teisės aktuose vykdyti ir (ar) nesivadovauja pagrįstais gamintojų ar Privataus subjekto išduotų dokumentų / instrukcijų reikalavimais, dėl ko Pastatams padaroma žala ir dėl to padidėja Investicijos. Tokiais atvejais kompensuojama tik tiek, kiek Privačiam subjektui atsiradusių nuostolių nepadengia draudimo išmoka pagal draudimo sutartis;

	23.5.10. tretieji asmenys, su kuriais Valdžios subjektas yra sudaręs sandorius, ne dėl Privataus subjekto veiksmų ar neveikimo, padaro žalą Pastatams, išskyrus atvejus, kai Pastatus galima apdrausti nuo tam tikros rizikos arba jeigu Valdžios subjektas ištaiso žalą, padarytą Pastatams;

	23.5.11. Modernizavimo ir eksploatavimo paslaugos pabrangsta ar kitaip apsunkėja dėl rastų archeologinių radinių ar kultūros paveldo apsaugos reikalavimų, jeigu Valdžios subjektui tokia informacija nebuvo žinoma ir nepateikta Dalyviui Konkurso metu;

	23.5.12. Statinio elementų būklės pablogėjimas dėl apilinkybių, kurių Statinio elementų perėmimo akto pasirašymo metu Valdžios subjektas nenurodė, o Privatus subjektas objektyviai jų negalėjo nustatyti.

	24. MODERNIZAVIMO IR EKSPLOATAVIMO PASLAUGŲ TEIKIMO LAIKINAS SUSTABDYMAS

	24.1. [bookmark: _Ref29475988]Privatus subjektas turi teisę laikinai sustabdyti dalies ar visų Modernizavimo ir eksploatavimo paslaugų teikimą ne vėliau kaip prieš 5 (penkias) dienas apie tai pranešęs Valdžios subjektui esant bent vienam iš žemiau nurodytų atvejų:

	24.1.1. dėl nuo Valdžios subjekto priklausančių aplinkybių vėluojama sumokėti Metinį atlyginimą, o susidariusio įsiskolinimo suma viršija Metinio atlyginimo 3 (trijų) mėnesių dydžio sumą;

	24.1.2. dalies ar visų Modernizavimo ir eksploatavimo paslaugų negalima teikti dėl Kompensavimo įvykio;

	24.1.3. dalies ar visų Modernizavimo ir eksploatavimo paslaugų negalima teikti dėl išskirtinai į Modernizavimo ir eksploatavimo paslaugas panašioms paslaugoms taikytinų teisinio reguliavimo pokyčių, kurie Šalių negalėjo būti protingai numatyti Sutarties sudarymo metu ar dėl Valdžios subjektui Sutarties 30.1 punkto pagrindu priskirtos rizikos pasireiškimo.

	24.1.4. kuomet ne dėl Privataus subjekto veiksmų (veikimo ar neveikimo) įvyksta inžinerinių / komunikacinių tinklų, už kurių įrengimą bei priežiūrą nėra atsakingas Privatus subjektas, avarijos.

	24.2. [bookmark: _Ref29475360]Prieš sustabdydamas dalies ar visų Modernizavimo ir eksploatavimo paslaugų teikimą Privatus subjektas privalo Valdžios subjektui pateikti visą su tokiu sustabdymu susijusią informaciją ir dokumentus, įskaitant, bet neapsiribojant: i) sustabdymo priežastis; ii) Modernizavimo ir eksploatavimo paslaugų teikimo atnaujinimo sąlygas ir terminus; iii) priemones, kurių bus imtasi siekiant minimizuoti neigiamas sustabdymo pasekmes.

	24.3. Privačiam subjektui Sutarties 24.1 punkte nustatytais pagrindais ir 24.2 punkte aptarta tvarka pagrįstai sustabdžius Modernizavimo ir eksploatavimo paslaugų teikimą, dėl su tokiu sustabdymu susijusių aplinkybių netaikomos Privataus subjekto  atsakomybę reglamentuojančios Sutarties XIII skyriaus nuostatos.

	

	IX. [bookmark: _Ref50623552][bookmark: _Ref64910843]PAPILDOMŲ DARBŲ ĮSIGIJIMO SĄLYGOS IR TVARKA

	

	24.4. Valdžios subjektas per 5 (penkių) metų terminą skaičiuojant nuo Sutarties įsigaliojimo visa apimtimi dienos, atsižvelgdamas į savo poreikį, turi teisę iš Privataus subjekto neskelbiamų derybų būdu įsigyti Papildomų darbų. 

	24.5. [bookmark: _Ref489797229]Neskelbiamų derybų būdu įsigyjamų Papildomų darbų vertė negali viršyti 50% Investicijų į Modernizavimo priemones vertės.

	24.6. Privačiam subjektui adresuotame kvietime pateikti pasiūlymą Valdžios subjektas privalo nurodyti Papildomų darbų kiekius ir apimtis, pageidaujamą Papildomų darbų atlikimo terminą ir atsiskaitymo už juos sąlygas. Privačiam subjektui pateikus pasiūlymą, kurio kaina turi būti apskaičiuota pagal Viešųjų pirkimų tarnybos direktoriaus 2017 m. birželio 28 d. įsakymu Nr. 1S-95 patvirtintą Kainodaros taisyklių nustatymo metodiką (aktualią jos redakciją ar ją pakeitusį teisės aktą), Šalys derėsis dėl Papildomų darbų kiekių, apimčių, jų atlikimo termino, kainos ir atsiskaitymo už juos sąlygų. Derybų pagrindu Šalys sudarys susitarimą dėl Papildomų darbų atlikimo. 

	24.7. Jei neskelbiamos derybos baigiasi nesudarius susitarimo dėl Papildomų darbų atlikimo, Valdžios subjektas Papildomus darbus gali įsigyti iš trečiųjų asmenų Lietuvos Respublikos viešųjų pirkimų įstatymo nustatyta tvarka. Jeigu Papildomi darbai perkami iš trečiųjų asmenų, Valdžios subjektas įsipareigoja suderinti tokių Papildomų darbų atlikimo grafikus su Privačiu subjektu, o taip pat imtis visų priemonių, kad tokie tretieji asmenys laikytųsi darbų saugos reikalavimų ir netrukdytų Privačiam subjektui teikti Modernizavimo ir eksploatavimo paslaugas.

	

	X. [bookmark: _Toc485808706]ŠALIŲ VEIKSMAI GARANTINIO LAIKOTARPIO PABAIGOJE

	

	25. [bookmark: _Toc485808707]PROGRAMINĖS ĮRANGOS, DUOMENŲ BAZĖS IR KITOS DOKUMENTACIJOS PERDAVIMAS

	25.1. Pasibaigus garantiniam terminui Privatus subjektas pagal Statinio elementų perdavimo aktą privalo perduoti ar grąžinti Valdžios subjektui teikiant Modernizavimo ir eksploatacijos paslaugas Pastatų stebėsenai, priežiūrai, patobulinimams ir (ar) eksploatacijai naudotą Programinę įrangą ir Duomenų bazę bei visą kitą su Modernizavimo ir eksploatavimo paslaugų teikimu susijusią dokumentaciją ar medžiagą. Programinė įranga ir Duomenų bazė tampa Valdžios subjekto nuosavybe, privalo būti pilna, išsami ir be naudojimo, modifikavimo, atgaminimo ar kokių kitų apribojimų, kiek tai yra būtina Vadžios subjekto veiklos tikslais. Programinė įranga ir Duomenų bazė kartu su išeities kodu ir bet kuriais kitais kodais ir bet kuriomis nevaržomą prieigą prie Programinės įrangos ir Duomenų bazės užtikrinančiomis priemonėmis perduodama ar grąžinama Valdžios subjektui bent dviem kopijomis (viena iš kopijų atskira elektronine laikmena), Valdžios subjektui pasirašant perdavimo–priėmimo aktą.

	25.2. Už perleidžiamas su Modernizavimo priemonėmis susijusias intelektinės nuosavybės teises, įskaitant teises į Programinę įrangą ir Duomenų bazę, Valdžios subjektas įsipareigoja sumokėti Privačiam subjektui 1 (vieną) eurą įskaitant PVM. Atitinkamai, Šalys patvirtina, kad ši kaina yra objektyvi ir teisinga, kadangi Modernizavimo priemonių, Programinės įrangos ir Duomenų bazės kaina yra įskaičiuota į Valdžios subjekto pagal šią Sutartį Privačiam subjektui mokamą Metinį atlyginimą.

	25.3. Pasibaigus Sutarčiai, Privatus subjektas savo lėšomis užtikrina tinkamą dokumentų ir duomenų, susijusių su įsipareigojimų pagal Sutartį vykdymu, o taip pat įskaitant bet kokių teisių pagal gamintojų garantijas perdavimą Valdžios subjektui ar jo nurodytoms institucijoms, ar asmenims. Bet kuriuo atveju, tokie dokumentai / informacija Valdžios subjektui perduodami /teisės pagal gamintojų garantijas perleidžiamos ne vėliau kaip likus 60 (šešiasdešimt) dienų iki Sutarties pabaigos. Nepaisant to, Privatus subjektas privalo pasilikti ir ne mažiau kaip 3 (tris) metus po Sutarties pabaigos saugoti tokių dokumentų kopijas. 

	26. [bookmark: _Toc485808708]STATINIO ELEMENTŲ GRĄŽINIMO IR MODERNIZAVIMO PRIEMONIŲ PERDAVIMO TVARKA

	26.1. [bookmark: _Ref489882611]Pasirengimą Statinio elementų grąžinimui ir Modernizavimo priemonių perdavimui Šalys pradeda likus 6 (šešiems) mėnesiams iki numatomo Statinio elementų grąžinimo akto pasirašymo dienos, kurią raštu Privačiam subjektui nurodo Valdžios subjektas; jeigu nėra galimybės užtikrinti šio termino laikymosi dėl to, kad Sutartis nutraukiama iš anksto neplanavus jos nutraukimo, Šalys deda visas pastangas siekdamos užtikrinti, kad Statinio elementų ir Modernizavimo priemonių grąžinimui būtų pasirengta kuo skubiau ir taip, kad, jeigu įmanoma, Statinio elementai ir Modernizavimo priemonės būtų grąžintos ne vėliau kaip iki Sutarties pasibaigimo, arba, jeigu tai neįmanoma, kuo greičiau po Sutarties pasibaigimo. Valdžios subjektas privalo ne vėliau kaip per 60 (šešiasdešimt) dienų nuo Privataus subjekto informavimo apie numatomą Statinio elementų grąžinimo akto pasirašymo dieną momento patikrinti grąžinamų Statinio elementų ir Modernizavimo priemonių būklę ir atitikimą jų būklei Statinio elementų perdavimo Privačiam subjektui momentu ir Sutartyje numatytiems Sutarties, Pasiūlymo, Konkurso dokumentų reikalavimams. Remiantis šios patikros rezultatais, Valdžios subjektas per 20 (dvidešimt) darbo dienų privalo patvirtinti Statinio elementų ir Modernizavimo priemonių būklės atitikimą keliamiems reikalavimams arba pateikti motyvuotą atsisakymą patvirtinti, nurodant konkrečius neatitikimus. Tarp Šalių esant nesutarimui dėl patikrinimo rezultatų, šis tarp Šalių kilęs ginčas bus sprendžiamas Sutarties 47 skirsnyje nustatyta tvarka. 

	26.2. Jeigu Modernizavimo priemonių ar Statinio elementų būklė dėl Privataus subjekto kaltės ar nuo jo priklausančių priežasčių neatitinka Sutarties, Pasiūlymo, Konkurso dokumentų ir teisės aktų reikalavimų, Privatus subjektas privalo per protingą Valdžios subjekto nurodytą terminą ištaisyti tokius trūkumus (defektus) šalių susitarimu pasirinktu būdu: atliekant remonto darbus (pašalinant trūkumus (defektus), pakeičiant lygiaverčiu kitu turtu, atlyginant Valdžios subjektui tokio suremontavimo ar pakeitimo pagrįstas išlaidas arba kompensuojant skirtumą tarp reikalaujamos Statinių elementų ir Modernizavimo priemonių vertės ir nustatytos faktinės jų vertės grąžinimo momentu. 

	26.3. Statinio elementų ir Modernizavimo priemonių būklė privalo būti ne blogesnė nei, Statinio elementų atveju, kaip Statinio elementų būklė jų perdavimo Statinio elementų perėmimo aktu Privačiam subjektui metu, o Energijos taupymo priemonių atveju – taip, kaip aptarta Sutarties 15.1 punkte.

	

	XI. [bookmark: _Toc485808709]ŠALIŲ ĮSIPAREIGOJIMAI, RIZIKŲ PASISKIRSTYMAS, DRAUDIMAS, SUTARTIES ĮVYKDYMO UŽTIKRINIMAS, LAIKINAS PRIVATAUS SUBJEKTO ĮSIPAREIGOJIMŲ PERLEIDIMAS

	

	27. [bookmark: _Toc485808710]VALDŽIOS SUBJEKTO ĮSIPAREIGOJIMAI

	27.1. Valdžios subjektas privalo bendradarbiauti su Privačiu subjektu šiam diegiant Modernizavimo priemones, o taip pat sprendžiant kitus su Sutarties vykdymu susijusius klausimus.

	27.2. Valdžios subjektas turi vadovaudamasis Sutarties nuostatomis laiku mokėti Metinį atlyginimą Privačiam subjektui už šio tinkamai teikiamas Modernizavimo ir eksploatavimo paslaugas.

	27.3. Valdžios subjektas Garantinio laikotarpio metu privalo ne vėliau kaip prieš 2 (du) mėnesius iki tokio pasikeitimo ar darbų pradžios raštu informuoti Privatų subjektą apie numatomus Pastatų charakteristikų ir (ar) jų naudojimo tvarkos pokyčius, galinčius turėti išmatuojamą poveikį energijos Pastatuose suvartojimui. 

	27.4. Privataus subjekto prašymu, Valdžios subjektas pagal savo kompetenciją be nepagrįsto vilkinimo privalo išduoti Privačiam subjektui visus sutikimus, įgaliojimus, leidimus ir (ar) licencijas, reikalingus Sutartyje numatytų teisių ir pareigų įgyvendinimui, jeigu teisę gauti šiuos leidimus ir licencijas Privačiam subjektui numato teisės aktai ar Sutartis ir Privačiam subjektui buvo pateikta visa reikalinga informacija ir dokumentai.

	27.5. Privataus subjekto pagrįstu prašymu, Valdžios subjektas privalo teikti visą turimą ir pagrįstai prieinamą techninę ir kitokio pobūdžio informaciją (įskaitant informaciją apie Pastatus, šilumos Pastatuose suvartojimą), kuri yra reikalinga siekiant gauti Sutarties įgyvendinimui reikiamus leidimus ir licencijas, išskyrus informaciją, kuri negali būti atskleidžiama Privačiam subjektui pagal Lietuvos Respublikos teisės aktų imperatyvių normų reikalavimus. 

	28. [bookmark: _Toc485808711]PRIVATAUS SUBJEKTO IR DALYVIO ĮSIPAREIGOJIMAI 

	28.1. Privatus subjektas įsipareigoja laiku (įskaitant, bet neapsiribojant, vadovaujantis Investicijų vykdymo planu ir Finansiniu veiklos modeliu), efektyviai ir kokybiškai teikti Modernizavimo ir eksploatavimo paslaugas bei operatyviai bendradarbiauti su Valdžios subjektu ir jo paskirtais asmenimis visais su Sutarties vykdymu susijusiais klausimais. 

	28.2. Teikdamas Modernizavimo ir eksploatavimo paslaugas, Privatus subjektas, be kita ko, įsipareigoja atlikti projektavimo, rangos, ir kitus susijusius darbus ir (ar) teikti paslaugas, taip pat atlikti visus kitus veiksmus, reikalingus tinkamam Sutarties įgyvendinimui.

	28.3. Pabaigęs Pastate diegti Modernizavimo priemones, Privatus subjektas privalo Valdžios subjektui pateikti atnaujintą kiekvieno iš Pastatų energinio efektyvumo sertifikatą.

	28.4. Privatus subjektas Garantiniu laikotarpiu privalo užtikrinti galimybę nustatyti duomenų, sudarančių Duomenų bazę, autorystę ir įvedimo laiką. Privatus subjektas privalo suteikti galimybę Valdžios subjekto atstovams bet kuriuo metu susipažinti su Duomenų bazėje esančia informacija (įskaitant, suteikdamas prieigos kodus ar kitas instrukcijas / medžiagą /priemones, užtikrinančias neribotą prieigą bei dokumentų fizines kopijas) Sutarties 1 priede „Privataus subjekto Pasiūlymas“ nustatyta tvarka. 

	28.5. Privatus subjektas savo kaštais ir rizika užtikrina, kad tiek Privatus subjektas, tiek Modernizavimo ir eksploatavimo paslaugas teikiantys asmenys turėtų reikiamas licencijas, leidimus, atestatus, patvirtinimus ar sertifikatus visa apimtimi viso Garantinio laikotarpio metu. 

	28.6. Privatus subjektas įsipareigoja per 2 (du) mėnesius nuo Atliktų darbų akto pasirašymo dienos, parengti energetinio/ekonominio naudingumo palaikymo kiekviename iš Pastatų jo eksploatavimo metu taisykles, kuriose, inter alia, būtų aptartas Modernizavimo priemonių pagrindu sukurtus sutaupymus padedantis pasiekti Pastatų valdytojų elgesio modelis. Privatus subjektas privalo atnaujinti energetinio/ekonominio naudingumo palaikymo kiekviename iš Pastatų jų eksploatavimo metu taisykles kartą per 5 (penkis) metus.

	28.7. Privatus subjektas yra atsakingas, jog įsipareigojimai pagal Sutartį būtų vykdomi:

	28.7.1. nepažeidžiant teisės aktų reikalavimų, taip pat leidimų bei licencijų išdavimo sąlygų ir susilaikant nuo tokių veiksmų, kurie galėtų tapti kliūtimi vėlesniam reikiamų leidimų ir licencijų išdavimui ir (ar) atnaujinimui;

	28.7.2. nepažeidžiant Sutarties nuostatų;

	28.7.3. vadovaujantis Gerąja verslo praktika;

	28.7.4. nepažeidžiant Konkurso sąlygų ir Pasiūlyme pateiktų įsipareigojimų, išskyrus tuos atvejus, kai Sutartyje numatytais atvejais jie yra pakeičiami.

	28.8. Įsipareigojimus pagal Sutartį Privatus subjektas vykdo savo sąskaita, rizika ir be Valdžios subjekto finansinės ir (ar) materialinės pagalbos ar prisidėjimo. 

	28.9. Nutraukus Sutartį ar jai pasibaigus, Privatus subjektas privalo Valdžios subjekto nuosavybėn neatlygintinai ir be jokių apsunkinimų, apribojimų ar reikalavimų perduoti Modernizavimo priemones, nuosavybės teisė į kurias nebuvo Valdžios subjektui perduota Atliktų darbų aktu.

	28.10. Privatus subjektas įsipareigoja vykdyti visus teisėtus ir neprieštaraujančius Sutarties nuostatoms raštiškus Valdžios subjekto ir jo pasitelktų kvalifikuotų asmenų nurodymus, nebent tokie nurodymai sukeltų pavojų asmens sveikatai, saugumui ar aplinkai.

	28.11. Privatus subjektas kartu su Dalyviu solidariai atsako už įsipareigojimų pagal Sutartį tinkamą vykdymą.

	29. [bookmark: _Toc485808712]TEISIŲ, PAREIGŲ IR REIKALAVIMŲ PERLEIDIMAS

	29.1. [bookmark: _Ref489801135]Privatus subjektas po Atliktų darbų akto pasirašymo turi teisę perleisti Finansuotojui reikalavimo teises į Valdžios subjekto pagal Sutartį jam mokėtinas sumas. Siekiant išvengti bet kokių abejonių, Valdžios subjektas neturės jokių reikalavimo teisių, susijusių su Privataus subjekto pareigų pagal šią Sutartį netinkamu vykdymu ir (ar) nevykdymu, į pagal Sutartį Privačiam subjektui Valdžios subjekto mokėtinas sumas perėmusį banką ar kitą finansuotoją, bet išlaikys tokią teisę į Privatų subjektą. 

	29.2. Privatus subjektas neturi teisės perleisti tretiesiems asmenims visų ar dalies savo teisių ir (ar) pareigų, susijusių su Sutartimi be išankstinio Valdžios subjekto rašytinio sutikimo, išskyrus šios Sutarties 29.1 punkte numatytą išimtį. 

	30. [bookmark: _Toc485808713]RIZIKOS PASIDALIJIMAS

	30.1. [bookmark: _Ref29219613]Šalys riziką, susijusią su Sutartyje nustatytais jų įsipareigojimais, tarpusavyje pasidalina šioje Sutartyje ir jos prieduose, įskaitant Rizikos pasiskirstymo tarp šalių matricą, pateiktą Sutarties 4 priede „Rizikos pasiskirstymo tarp šalių matrica“, nustatyta tvarka. 

	31. [bookmark: _Toc485808714]PRIEVOLIŲ ĮVYKDYMO UŽTIKRINIMAS

	31.1. Privataus subjekto prievolių pagal Sutartį įvykdymas yra užtikrinamas 5% (penki procentai) Investicijų dydžio ______________ (įrašyti pagal Konkursą laimėjusio subjekto pasirinktą Sutarties užtikrinimo būdą). 

	31.2. Privataus subjekto pateikiamas prievolių įvykdymo užtikrinimas įsigalioja kartu su Sutartimi. Prievolių įvykdymas turi būti nepertraukiamai užtikrintas 18 (aštuoniolika) kalendorinių metų nuo Sutarties įsigaliojimo dienos.  

	31.3. Pirminio prievolių įvykdymo užtikrinimo galiojimo terminas privalo būti ne trumpesnis nei Investicijų atlikimo terminas, o kiekvieno vėlesnio prievolių įvykdymo užtikrinimo terminas – ne trumpesnis kaip 12 (dvylika) mėnesių.

	32. [bookmark: _Toc485808715][bookmark: _Ref493521602][bookmark: _Ref523943193]DRAUDIMAS

	32.1. [bookmark: _Ref489803354]Privatus subjektas ne vėliau kaip per 10 (dešimt) dienų nuo Sutarties pasirašymo dienos, vadovaudamasis Gerąja verslo praktika, privalo Sutarties galiojimo terminui apdrausti Pastatus maksimalaus dydžio jų atkuriamosios vertės draudimu nuo visų galimų rizikos atvejų.  

	32.2. [bookmark: _Ref489803371]Privatus subjektas taip pat, vadovaudamasis Gerąja verslo praktika, privalo savo civilinę atsakomybę apdrausti rangovo civilinės atsakomybės draudimu ne mažesnei nei 200,000.00 (du šimtai tūkstančių) eurų draudimo sumai. Šis draudimas turi galioti Investicijų atlikimo termino metu ir ne mažiau kaip 2 (du) metus po Atliktų darbų akto pasirašymo.

	32.3. Sutarties 32.1 ir 32.2 punktuose įvardintos draudimo sutartys privalo būti sudarytos Privataus subjekto sąskaita Privataus subjekto naudai ir turi galioti ne trumpiau kaip iki Sutarties galiojimo termino pabaigos. Privatus subjektas privalo nedelsiant pateikti Valdžios subjektui tokių sutarčių kopijas ar jų sudarymą patvirtinančius dokumentus.

	32.4. Tuo atveju, jeigu Privatus subjektas laiku neįvykdo savo įsipareigojimo sudaryti Sutarties 32.1 ir 32.2 punktuose įvardintų draudimo sutarčių ar pateikti jų sudarymą patvirtinančių dokumentų, jas Privataus subjekto sąskaita, vadovaudamasis Gerąja verslo praktika, gali sudaryti Valdžios subjektas. 

	32.5. Sutarties 32.1 ir 32.2 punktuose įvardintos draudimo Sutartys gali būti nesudaromos tik tuo atveju ir tik tam laikotarpiui, kai atitinkamos draudimo Sutarties nėra galimybės sudaryti dėl situacijos draudimo rinkoje, arba tokios draudimo Sutarties sąnaudos viršytų 5 (penkis) procentus po Atliktų darbų akto mokėtino Metinio atlyginimo sumos. Šiame punkte nurodytų sąlygų egzistavimą privalo įrodyti jomis besiremianti Šalis. 

	33. [bookmark: _Ref499818744]LAIKINAS PRIVATAUS SUBJEKTO ĮSIPAREIGOJIMŲ PERLEIDIMAS

	33.1. [bookmark: _Ref283657041][bookmark: _Toc284496772]Jeigu susiklosto ypatingos aplinkybės, dėl kurių Privatus subjektas (jo pasitelkti subtiekėjai) negali užtikrinti nenutrūkstamo ir efektyvaus Modernizavimo ir eksploatavimo paslaugų teikimo, kadangi negali įvykdyti ar nors ir gali vykdyti, tačiau nepagrįstai ar neteisėtai nevykdo kurio nors iš savo įsipareigojimų pagal Sutartį, Valdžios subjektas turi teisę laikinai, ne ilgiau kaip 90 (devyniasdešimt) dienų, perimti ir / arba perduoti tokio įsipareigojimo arba, jei kitaip tokio įsipareigojimo protingai įgyvendinti negalima – visų įsipareigojimų įgyvendinimą (Privataus subjekto kaštais ir sąnaudomis) tretiesiems asmenims. Šiame punkte nustatyta Valdžios subjekto teisė nedaro jokios įtakos kitoms jo teisėms pagal Sutartį. 

	33.2. Privatus subjektas savo įsipareigojimus Sutarties 33.1 punkte nustatytu pagrindu privalo perduoti Valdžios subjektui arba Valdžios subjekto nurodytam trečiajam asmeniui gavęs raštišką Valdžios subjekto nurodymą. Tokiu atveju Valdžios subjektui arba Valdžios subjekto nurodytam trečiajam asmeniui perleidžiamos visos tinkamam perduodamų įsipareigojimų vykdymui reikalingos Privataus subjekto teisės ir pareigos, įskaitant ir teises, kylančias iš privataus subjekto sutarčių su trečiaisiais asmenimis. Privatus subjektas privalo užtikrinti tinkamą Modernizavimo ir eksploatavimo paslaugų teikimo perdavimą, įskaitant, išvengiant ir (ar) minimizuojant bet kokius Pastatų naudotojų veiklos trikdžius, aktyviai bendradarbiauti ir nedelsdamas tinkamai įforminti reikalingus įgaliojimus ir atlikti kitus būtinus veiksmus. 

	33.3. [bookmark: _Toc284496773]Ypatingomis aplinkybėmis šio punkto prasme laikoma:

	33.3.1. esminiai Sutarties pažeidimai, kaip jie apibrėžiami Sutarties 35.2 punkte, nepašalinti per nustatytą terminą;

	33.3.2. iškilusi reali grėsmė kilti didelei žalai aplinkai, visuomenės sveikatai, žmonių ar turto saugumui ir, Valdžios subjekto pagrįsta nuomone, Privatus subjektas negali tam užkirsti kelio;

	33.3.3. nenugalimos jėgos aplinkybės, numatytos Sutarties 38 punkte, dėl kurių Privatus subjektas negali vykdyti savo įsipareigojimų, tęsiasi ilgiau kaip 20 dienų, tačiau Valdžios subjektas arba trečiasis asmuo gali užtikrinti įsipareigojimų vykdymą; 

	33.3.4. išskirtinai į Modernizavimo ir eksploatavimo paslaugas panašioms paslaugoms taikytini teisinio reguliavimo pokyčiai, kurie Šalių negalėjo būti protingai numatyti Sutarties sudarymo metu.

	33.4. Valdžios subjektas, prieš imdamasis šiame 33 Sutarties skirsnyje nurodytų veiksmų, raštu, ne vėliau kaip prieš 30 dienų, informuoja privatų subjektą apie a) ketinimą imtis nurodytų veiksmų, b) tokių veiksmų ėmimosi priežastį; c) datą, nuo kurios bus pradedami vykdyti nurodyti veiksmai, d) numatomą laiko tarpą, kuriuo, Valdžios subjekto nuomone, bus vykdomi nurodyti veiksmai, d) jeigu įmanoma, tokių veiksmų poveikį Privačiam subjektui ir jo galimybei teikti Modernizavimo ir eksploatavimo paslaugas tokių veiksmų vykdymo laikotarpiu. Privatus subjektas neatsako už subjekto, kuris perima įsipareigojimų vykdymą, veiksmus, neveikimą ar perimtų ir (ar) perduotų įsipareigojimų vykdymo rezultatų atitikimą Sutarties ir (ar) teisės aktų reikalavimams. 

	33.5. Už Sutarties 33.1 punkto pagrindu perduoto įsipareigojimo vykdymą pagal Sutartį atsako subjektas, kuriam perduotas atitinkamo įsipareigojimo įgyvendinimas. Šiam subjektui Privatus subjektas privalo suteikti visą perduoto įsipareigojimo pagal Sutartį vykdymui būtiną ar reikalingą informaciją ir tai nėra laikoma kurios nors Šalies konfidencialios informacijos apsaugos reikalavimų pažeidimu. Privačiam subjektui už laikotarpį, kuriuo toks įsipareigojimas pagal Sutartį perduotas vykdyti kitam subjektui ir/arba perimtas Valdžios subjekto:

	33.5.1. Valdžios subjekto mokami tokio dydžio mokėjimai, kokius Privatus subjektas būtų gavęs, jeigu ypatingos aplinkybės nebūtų atsiradę – jeigu ypatingos aplinkybės atsirado dėl Valdžios subjekto kaltės;

	33.5.2. nemokami jokie mokėjimai, jeigu ypatingos aplinkybės atsirado dėl Privataus subjekto kaltės ar aplaidumo (t. y. taikomas principas „nulinis tinkamumas- nulinis mokėjimas“ (angl. „zero availability - zero payment“);

	33.5.3. mokami tokio dydžio mokėjimai, kuriuos sudaro suma, reikalinga padengti Privataus subjekto įsipareigojimus ir to laikotarpio būtinų Privataus subjekto išlaidų dalį, bet nesuteiktų pelno – jeigu ypatingos aplinkybės atsirado nesant nei vienos Šalies kaltės arba esant vienodai ar panašios apimties abiejų Šalių kaltei. 

	33.6. Pasibaigus aplinkybėms, dėl kurių buvo perimtas ar perduotas atitinkamas Privataus subjekto įsipareigojimas, jam nedelsiant grąžinamos laikinai perleistos teisės ir Sutartis vykdoma įprasta tvarka. 

	33.7. [bookmark: _Toc284496776]Laikinas privataus subjekto įsipareigojimų vykdymo perleidimas neužkerta kelio Sutarties nutraukimui Sutarties 35 skyriuje nustatyta tvarka (jeigu yra tame skyriuje nurodytas Sutarties nutraukimo pagrindas).

	

	XII. [bookmark: _Toc485808716][bookmark: _Ref496484369]SUTARTIES PAKEITIMAS IR NUTRAUKIMAS

	

	34. [bookmark: _Toc485808717]SUTARTIES PAKEITIMAS

	34.1. Sutarties sąlygos Sutarties galiojimo laikotarpiu gali būti keičiamos tik Lietuvos Respublikos viešųjų pirkimų įstatymo 89 straipsnyje nustatytais sutarčių keitimo atvejais ir tvarka. Tuo atveju, jei tai yra privaloma pagal teisės aktų nuostatas, keičiant Sutarties sąlygas turi būti gautas kompetentingų institucijų sutikimas.

	34.2. Pagrindu Šalims tartis dėl Sutarties (įskaitant Investicijų vykdymo plano, Investicijų atlikimo terminų bei Finansinio veiklos modelio) pakeitimo, be kita ko, gali būti ir:

	34.2.1. Sutarties 3.5, 9.2 ir 20.1 punktuose nurodytos aplinkybės;

	34.2.2. Valdžios subjektui Sutarties 30.1 punkto pagrindu priskirtos rizikos materializavimasis

	34.2.3. Vadovaujanis oficialiais Europos Sąjungos ir / ar Lietuvos Respublikos valstybės institucijų reikalavimais (raštais) siekiant užtikrinti, kad Sutartis nebūtų apskaitoma Valdžios subjekto balanse.

	35. [bookmark: _Toc485808718][bookmark: _Ref489880670][bookmark: _Ref32423882]SUTARTIES NUTRAUKIMO DĖL NUO PRIVATAUS SUBJEKTO PRIKLAUSANČIŲ APLINKYBIŲ PAGRINDAI

	35.1. [bookmark: _Ref489859762]Valdžios subjektas turi teisę vienašališkai, nesikreipiant į teismą nutraukti Sutartį, kai Privatus subjektas nevykdo ar netinkamai vykdo įsipareigojimus pagal Sutartį ir tai yra esminis Sutarties pažeidimas, o Valdžios subjektas yra prieš tai pranešęs Privačiam subjektui apie Sutarties nevykdymą ar netinkamą vykdymą, tačiau Privatus subjektas nepašalino esminių Sutarties pažeidimų tokiu būdu ir per tokį protingą laikotarpį, kuris buvo numatytas tokiame pranešime, arba tokio pažeidimo pašalinti negalima ar pašalinimas nebetenka prasmės. Visais atvejais trumpesnis nei 30 (trisdešimt) dienų laikotarpis tokiems pažeidimams pašalinti būtų laikomas neprotingu.

	35.2. [bookmark: _Ref64889839]Šalys susitaria, kad Sutarties esminiais pažeidimais Sutarties 35.1 punkto atžvilgiu bus laikomi šie pažeidimai:

	35.2.1. Sutarties 4.2 punkte nustatytos išankstinės Sutarties įsigaliojimo sąlygos nėra įvykdomos Sutarties 4.2 punkte nustatytais terminais dėl Privataus subjekto kaltės;

	35.2.2. Privatus subjektas daugiau kaip 2 (du) mėnesius nuo Sutarties įsigaliojimo nėra pradėjęs teikti Modernizavimo ir eksploatavimo paslaugų, t. y. dėl savo kaltės nevykdo Sutartyje numatytų įsipareigojimų;

	35.2.3. Privatus subjektas daugiau kaip 3 (tris) mėnesius vėluoja atlikti Investicijas pagal Investicijų vykdymo plane pateiktą grafiką, kurių vertė yra didesnė kaip 10 % (dešimt procentų) Investicijų vykdymo plane numatytų Modernizavimo priemonių vertės arba neištaiso Modernizavimo priemonių trūkumų per Sutartyje nustatytus terminus, ir toks vėlavimas tęsiasi daugiau kaip 3 (tris) mėnesius; 

	35.2.4. Privatus subjektas iš esmės pažeidžia 7 skirsnyje numatytus pareiškimus ir garantijas ir atitinkamas pažeidimas daro Sutartį negaliojančia arba reikšmingai apsunkina Valdžios subjekto įsipareigojimų pagal Sutartį vykdymą;

	35.2.5. Privatus subjektas ar jo vadovas, pareigūnai ar darbuotojai yra teismo pripažinti kaltais nusikalstamos veikos, susijusios su dalyvavimu Konkurse (įskaitant tokias veikas, kaip kyšininkavimas ir papirkimas), padarymu ir tai nulėmė arba galėjo nulemti Konkurso rezultatus ir (ar) Metinio atlyginimo dydį arba Modernizavimo ir eksploatavimo paslaugų apimtį ir (ar) kokybę;

	35.2.6. Privataus subjekto dėl Sutarties pažeidimų Valdžios subjektui per Sutarties galiojimo laikotarpį mokėtinų netesybų ir/ar išskaitų suma viršija Metinio atlyginimo 4 (keturių) mėnesių sumą. 

	35.3. [bookmark: _Ref489878310]Be 35.1 punkte numatytų atvejų, Valdžios subjektas turi teisę nesikreipdamas į teismą (vienašališkai) nutraukti Sutartį, jei Privačiam subjektui inicijuojamos likvidavimo, bankroto, nemokumo, restruktūrizavimo ar analogiškos procedūros ir tai Valdžios subjektui duoda pagrindą manyti, kad įsipareigojimai pagal Sutartį nebus įgyvendinti pagal Sutartyje nustatytus reikalavimus.

	35.4. Apie Sutarties nutraukimą 35.1 punkte numatytu pagrindu Valdžios subjektas privalo pranešti Privačiam subjektui raštu ne vėliau kaip prieš 30 (trisdešimt) kalendorinių dienų.

	36. [bookmark: _Toc485808719]SUTARTIES NUTRAUKIMO DĖL NUO VALDŽIOS SUBJEKTO PRIKLAUSANČIŲ APLINKYBIŲ PAGRINDAI

	36.1. [bookmark: _Ref489878407]Privatus subjektas turi teisę vienašališkai, nesikreipiant į teismą, nutraukti Sutartį, kai Valdžios subjektas nevykdo ar netinkamai vykdo įsipareigojimus pagal Sutartį ir tai yra esminis Sutarties pažeidimas, o Privatus subjektas yra prieš tai raštu pranešęs Valdžios subjektui apie Sutarties nevykdymą ar netinkamą vykdymą, tačiau Valdžios subjektas nepašalino esminių Sutarties pažeidimų per protingą laikotarpį, kuris buvo numatytas tokiame pranešime, arba tokio pažeidimo pašalinti negalima ar pašalinimas nebetenka prasmės. Visais atvejais trumpesnis nei 30 (trisdešimt) dienų laikotarpis tokiems pažeidimams pašalinti būtų laikomas neprotingu.

	36.2. Šalys susitaria, kad Sutarties esminiais pažeidimais Sutarties 36.1 punkto prasme bus laikomi šie pažeidimai:

	36.2.1. Valdžios subjektas daugiau kaip 4 (keturis) mėnesius vėluoja su Privačiu subjektu atsiskaityti už tinkamai suteiktas Modernizavimo ir eksploatavimo paslaugas ir (ar) tinkamai atliktus Papildomus darbus;

	36.2.2. Valdžios subjektas iš esmės pažeidžia  Sutarties 6 skirsnyje numatytus pareiškimus ir garantijas, ir atitinkamas pažeidimas daro Sutartį negaliojančia arba reikšmingai apsunkina Privataus subjekto įsipareigojimų pagal Sutartį vykdymą;

	36.2.3. Valdžios subjekto dėl Sutarties pažeidimų Privačiam subjektui mokėtinų netesybų suma viršija Metinio alyginimo 4 (keturių) mėnesių sumą;

	36.3. Apie Sutarties nutraukimą 36.1 punkte numatytu pagrindu Privatus subjektas privalo pranešti Valdžios subjektui raštu ne vėliau kaip prieš 30 (trisdešimt) dienų. 

	37. [bookmark: _Toc485808720]SUTARTIES NUTRAUKIMAS BE ŠALIŲ KALTĖS

	37.1. [bookmark: _Ref489878656]Šalys turi teisę vienašališkai, nesikreipiant į teismą, nutraukti Sutartį, kai Sutarties vykdymas tampa neįmanomas dėl nenugalimos jėgos aplinkybių, jeigu dėl tokių aplinkybių Privatus subjektas nevykdė esminių įsipareigojimų pagal Sutartį ilgiau kaip 90 (devyniasdešimt) dienų per bet kuriuos 12 (dvylika) iš eilės einančių mėnesių.

	37.2. Apie Sutarties nutraukimą 37.1 punkte numatytu pagrindu Sutartį vienašališkai nutraukianti Šalis privalo pranešti kitai Šaliai ne vėliau kaip prieš 30 (trisdešimt) dienų.

	37.3. Šalys turi teisę nutraukti Sutartį abipusiu susitarimu.

	38. [bookmark: _Toc485808721][bookmark: _Ref496483990]NENUGALIMOS JĖGOS APLINKYBĖS

	38.1. Nenugalimos jėgos įvykiu laikomas bet kuris iš šiame Sutarties punkte žemiau nurodytų įvykių, kurio konkretų įsipareigojimą privalanti vykdyti Šalis pagrįstai negali kontroliuoti ir kurio ši Šalis negalėjo protingai numatyti ar išvengti (šios aplinkybės ar jos pasekmių) bei kuris daro visiškai ar iš dalies neįmanomą minėto Šalies įsipareigojimo vykdymą:

	38.1.1. karas (paskelbtas ar nepaskelbtas), pilietinis karas, teroro aktas, maištai ir revoliucijos, piratavimas, sabotažas;

	38.1.2. stichinės nelaimės: smarkios audros, ciklonai, žemės drebėjimai, jūrų ar upių potvyniai, žaibai, ekstremalios klimato ar aplinkos sąlygos, kurias kompetentinga institucija pripažįsta stichine nelaime ;

	38.1.3. branduoliniai sprogimai, jonizuojančiosios spinduliuotės arba radioaktyvusis, cheminis ar biologinis užteršimas;

	38.1.4. slėgio bangos, kurias sukelia lėktuvai, skrendantys viršgarsiniu greičiu; lėktuvų katastrofos;

	38.1.5. epidemijos ir / ar pandemijos, kai kompetentingos valstybės institucijos įveda ūkinės veiklos ar žmonių judėjimo apribojimus.

	38.2. Šalies nesugebėjimas įvykdyti Sutartyje numatytų įsipareigojimų ar jų dalies dėl nenugalimos jėgos aplinkybių atleidžia Šalį nuo atsakomybės už atitinkamų įsipareigojimų ar jų dalies neįvykdymą, jei nenugalimos jėgos aplinkybių poveikį patyrusi Šalis dėjo visas galimas pastangas, siekdama sumažinti dėl tokių aplinkybių patiriamą žalą ar pasekmes, ir panaudojo visas būtinas priemones, siekdama įvykdyti savo įsipareigojimus pagal Sutartį. Šiame punkte nurodytas aplinkybes turi įrodyti Sutartyje numatytų įsipareigojimų negalėjusi vykdyti Šalis.

	38.3. Iškilus nenugalimos jėgos aplinkybėms, jų poveikį patyrusi Šalis ne vėliau kaip per 5 (penkias) darbo dienas nuo aplinkybių atsiradimo momento privalo pateikti kitai Šaliai rašytinį pranešimą apie šių aplinkybių atsiradimą ir trumpą jų turinio apibūdinimą. 

	38.4. Pasibaigus nenugalimos jėgos aplinkybėms, jų poveikį patyrusi Šalis kaip įmanoma greičiau atnaujina Sutarties vykdymą ir praneša apie tai kitai Šaliai ir nurodo savo įsipareigojimų pagal Sutartį vykdymo atnaujinimo datą.

	38.5. Šalies, negalinčios vykdyti savo įsipareigojimų pagal Sutartį dėl nenugalimos jėgos aplinkybių, atitinkamų įsipareigojimų vykdymo terminai pratęsiami tokių aplinkybių egzistavimo laiku. Siekiant išvengti bet kokių abejonių, Sutarties galiojimo terminas dėl nenugalimos jėgos aplinkybių atsiradimo pratęsiamas nebus.

	39. [bookmark: _Toc485808722]KOMPENSACIJA NUTRAUKUS SUTARTĮ

	39.1. [bookmark: _Ref493530350]Tuo atveju, jei Sutartis nutraukiama 35.1 punkte numatytu pagrindu dėl Privataus subjekto padaryto pažeidimo ar dėl nuo jo priklausančių priežasčių, Valdžios subjektas Privačiam subjektui sumoka kompensaciją, lygią 90 (devyniasdešimt) procentų per sumokėtą Metinį mokestį nepadengtos į Sutarties sąlygas atitinkančių Modernizavimo priemonių diegimą investuotos sumos (įskaitant išankstinio įsipareigojimų įvykdymo Finansuotojui sąnaudas) ar Modernizavimo priemonių rinkos vertės, nustatomos Valdžios subjekto paskirto nepriklausomo turto vertintojo vadovaujantis  „Išlaidų (kaštų) metodu“, priklausomai nuo to, kuri iš šių verčių yra mažesnė, kuri taip pat sumažinama Valdžios subjekto dėl Sutarties pažeidimo patirtais nuostoliais. Siekiant išvengti bet kokių abejonių, Šalys susitaria, kad šio Sutarties punkto pagrindu 10 (dešimt) procentų nuo per sumokėtą mėnesinį mokestį nepadengtos į Sutarties sąlygas atitinkančių Modernizavimo priemonių diegimą investuotos sumos (Investicijų) Valdžios subjektui lieka kaip minimali jos nuostolius atlyginanti suma. 

	39.2. Tuo atveju, jei Sutartis nutraukiama 36.1 punkte nustatytu pagrindu dėl Valdžios subjekto padaryto pažeidimo ar dėl nuo jo priklausančių priežasčių Valdžios subjektas Privačiam subjektui sumoka) kompensaciją, lygią per sumokėtą Metinį mokestį nepadengtai į Sutarties sąlygas atitinkančių Modernizavimo priemonių diegimą investuotai sumai (įskaitant išankstinio įsipareigojimų įvykdymo Finansuotojui sąnaudas), padidintai Privataus subjekto dėl Sutarties pažeidimo patirtais tiesioginiais nuostoliais.

	39.3. [bookmark: _Ref493530420]Tuo atveju, jei Sutartis nutraukiama 37.1 punkte nustatytu pagrindu nesant nė vienos iš Šalių kaltės, Valdžios subjektas Privačiam subjektui sumoka (pervedant ar kitaip apmokant) kompensaciją, lygią per sumokėtą Metinį mokestį nepadengtai į Sutarties sąlygas atitinkančių Modernizavimo priemonių diegimą investuotai sumai (įskaitant išankstinio įsipareigojimų įvykdymo Finansuotojui sąnaudas). 

	39.4. Pagal Sutarties 39.1 - 39.3 punktus Privačiam subjektui mokėtina kompensacija sumažinama jo pagal Sutartį gautomis netesybomis ir draudimo išmokomis.

	39.5. Valdžios subjekto pagal Sutarties 39.1-39.3 punktus mokėtina kompensacija, jeigu jos dydis nesiekia vieno Metinio atlyginimo sumos, sumokama per 30 (trisdešimt) dienų nuo Sutarties nutraukimo dienos, o kitais atvejais – išmokama kiekvieną mėnesį mokamomis dalimis per terminą, ne ilgesnį nei likusi Sutarties galiojimo trukmė, jei ši nebūtų nutraukiama. Pastaruoju atveju Valdžios subjektas taip pat moka palūkanas nuo mokėtinos kompensacijos sumos, kurių dydis yra lygus Finansuotojo ir Privataus subjekto sutartyse nustatytam paskolos Investicijoms finansuoti taikomam palūkanų dydžiui. 

	

	XIII. [bookmark: _Toc485808723][bookmark: _Ref40685805][bookmark: _Ref40685867][bookmark: _Ref64914583]ŠALIŲ ATSAKOMYBĖ

	

	40. [bookmark: _Toc485808724]ŠALIŲ TARPUSAVIO ATSAKOMYBĖ

	40.1. Tuo atveju, jei Šalis praleidžia Sutartyje nustatytus įsipareigojimų įvykdymo terminus, arba tuo atveju, jei Šalis per 30 (trisdešimt) dienų (arba kitą kitos Šalies nurodytą pagrįstą terminą) nurodytu būdu neištaiso padėties po to, kai kita Šalis informuoja apie pirmosios Šalies padarytą bet kokį Sutarties pažeidimą, kuris nėra pagrindu pritaikyti baudą ar išskaitą Sutarties 5 priede „Metinis atlyginimas ir išskaitų mechanizmas“ nustatyta tvarka, Šalis, kurios atžvilgiu šie įsipareigojimai turi būti įvykdyti, dėl kiekvieno pažeidimo už kiekvieną pradelstą dieną gali reikalauti sumokėti jai 0,02 proc. dydžio delspinigių nuo pradelsto įvykdymo sumos arba, jei tokią sumą nustatyti nėra įmanoma – nuo pusės Metinio atlyginimo dydžio sumos. 

	40.2. Privačiam subjektui neįvykdžius savo pareigų, kurios yra užtikrintos pareigų pagal Sutartį įvykdymo užtikrinimu, arba 35 skirsnyje nurodytu atveju, Valdžios subjektas turi teisę pasinaudoti jam pateiktu prievolių įvykdymo užtikrinimu. Tokiu atveju prievolių įvykdymo užtikrinimas panaudojamas padengti (1) dėl Privataus subjekto padarytų Sutarties pažeidimų kilusius nuostolius, (2) Privataus subjekto pagal Sutartį mokėtinas sumas, įskaitant palūkanas ir netesybas, ir (3) kitus Privataus subjekto finansinius įsipareigojimus Valdžios subjektui pagal Sutartį.

	40.3. [bookmark: _Ref50559915]Tuo atveju, jei bet kuri iš Šalių neįvykdo Sutartyje nurodytų pareigų, susijusių su Modernizavimo ir eksploatavimo paslaugų teikimo pradžia ir trukme ir dėl to Sutartyje nustatytais terminais negali būti pradėtas Modernizavimo ir eksploatavimo paslaugų teikimas, kaltoji Šalis už kiekvieną dieną privalo kitai Šaliai sumokėti po 2 (dviejų) procentų, skaičiuojamų nuo atitinkamo Pastato Metinio atlyginimo dalies dydžio, baudą. 

	40.4. Jei Sutartis visa apimtimi neįsigalioja dėl nuo kurios iš Šalių kaltės ar nuo jos priklausančių priežasčių, išankstinių Sutarties įsigaliojimo sąlygų, numatytų Sutarties 4.2 punkte, neįvykdžiusi Šalis privalo kitai Šaliai sumokėti 50,000.00 (penkiasdešimt tūkstančių) eurų baudą. Į šią baudą įskaičiuojamos netesybos, sumokėtos (mokėtinos) Sutarties 40.3 punkto pagrindu.

	40.5. Dėl netinkamo Modernizavimo ir eksploatavimo paslaugų teikimo Privačiam subjektui taikomos išskaitos ir sankcijos yra aptartos 5 Sutarties priede „Metinis atlyginimas ir išskaitų mechanizmas“.

	40.6. Kiek tai neprieštarauja galiojantiems įstatymams, Sutarties nuostatose numatyta atsakomybė yra laikoma iš anksto aptartais Šalių minimaliais nuostoliais ir vienintele leidžiama jų kompensavimo priemone.

	40.7. Šalys, prieš vykdydamos mokėjimus pagal Sutartį, turi teisę atlikti tarpusavio mokėjimų ar jų dalies įskaitymą, kiek tai neprieštarauja imperatyvioms Lietuvos Respublikos teisės aktų nuostatoms.

	40.8. Jeigu atskirose Sutarties nuostatose nenustatyta kitaip, Sutartyje numatytos netesybos turi būti sumokamos per 60 (šešiasdešimt) dienų nuo Šalies reikalavimo jas sumokėti pateikimo kitai Šaliai dienos.

	40.9. Nuostolių pagal Sutartį atlyginimas ir netesybų sumokėjimas neatleidžia Šalies nuo pareigos įvykdyti atitinkamą prievolę.

	41. [bookmark: _Toc485808725]PRIVATAUS SUBJEKTO PAREIGA ATLYGINTI NUOSTOLIUS

	41.1. [bookmark: _Ref489880908]Privatus subjektas Garantiniu laikotarpiu apsaugo Valdžios subjektą nuo ir atlygina visus Valdžios subjekto nuostolius, galinčius kilti dėl bet kokio asmens sužalojimo ar mirties, turto sugadinimo, sunaikinimo ar praradimo arba kitų priežasčių, susijusių su Privataus subjekto pagal Sutartį prisiimtų įsipareigojimų vykdymu ar nevykdymu. 

	41.2. Sutarties 41.1 punkte nurodyta pareiga apsaugoti nuo nuostolių arba juos atlyginti Privačiam subjektui nekyla tik tuo atveju, jeigu tokie nuostoliai kyla išimtinai dėl Valdžios subjekto veiksmų (veikimo ar neveikimo), pažeidžiančių Sutarties nuostatas.

	41.3. Jeigu Valdžios subjektas gauna bet kokį pranešimą, reikalavimą, pretenziją ar kitą dokumentą, iš kurių galima spręsti, kad Privatus subjektas turi ar gali turėti atlyginti 41.1 punkte nurodytus nuostolius, apie tai privaloma per protingą terminą pranešti Privačiam subjektui, kartu pateikiant gautus dokumentus. 

	41.4. Privatus subjektas privalo išspręsti klausimą dėl reikalavimo atlyginti nuostolius pagrįstumo ir, reikalavimui esant pagrįstam, atlyginti tokius nuostolius. Jeigu Privatus subjektas mano, kad reikalavimas atlyginti nuostolius yra nepagrįstas, jis turi teisę pasinaudoti visomis teisinės gynybos priemonėmis, kuriomis galėtų pasinaudoti Valdžios subjektas, jei atsakomybė nebūtų perleista Privačiam subjektui.

	

	XIV. [bookmark: _Toc485808726]KITOS NUOSTATOS

	

	42. [bookmark: _Toc485808727]REIKALAVIMŲ ĮSKAITYMAS

	42.1. Šalys gali įskaityti Sutarties pagrindu atsiradusius tarpusavio reikalavimus tik Sutartyje ar jos prieduose nustatyta tvarka.

	42.2. Šaliai draudžiama įskaityti iš Sutarties kilusius reikalavimus kitais pagrindais kilusių reikalavimų aspektu.

	43. [bookmark: _Toc485808728]PALŪKANOS

	43.1. Šalys susitaria, kad kilus teisminiam ginčui kiekviena iš Šalių gali reikalauti priteisti ne didesnes kaip 5 (penkių) procentų metines palūkanas nuo nesumokėtos sumos, kaip tai numatyta ir CK 6.210 str. 1 d.

	44. [bookmark: _Toc485808729]SUBRANGA

	44.1. Sutarčiai vykdyti pasitelkiami šie subtiekėjai: ______________.

	44.2. [bookmark: _Ref489881812]Subtiekėjų keitimas vietomis tarp Sutartyje numatytų subtiekėjų ar didesnės (mažesnės) Modernizavimo ir eksploatavimo paslaugų dalies, negu buvo suderinta, perdavimas kitam Sutartyje numatytam subrangovui, galimas tik tų Modernizavimo ir eksploatavimo paslaugų aspektu, kurias Privatus subjektas Pasiūlyme buvo numatęs perduoti subtiekėjams ir tik gavus Valdžios subjekto sutikimą. 

	44.3. [bookmark: _Ref489881830]Sutarties galiojimo termino metu papildomų subtiekėjų pasitelkimas arba Sutartyje numatytų subtiekėjų atsisakymas galimas, tik gavus Valdžios subjekto sutikimą ir esant vienai iš šių priežasčių:

	44.3.1. Sutartyje numatytas subtiekėjas yra likviduojamas, bankrutavęs arba jam yra iškelta bankroto byla;

	44.3.2. subtiekėjas atsisako atlikti jam priskirtą Modernizavimo ir eksploatavimo paslaugų dalį ar tokias paslaugas teikia su trūkumais;

	44.3.3. siekiant tinkamai ir laiku įvykdyti Sutartį dėl pagrįstų aplinkybių būtina padidinti Modernizavimo ir eksploatavimo paslaugų teikimo (Investicijų atlikimo) spartą.

	44.4. Sutarties 44.2 ir 44.3 straipsniuose nurodytais atvejais Valdžios subjektui pateikiamas pagrįstas prašymas, pridedant jį pagrindžiančius dokumentus. Subtiekėjas gali pradėti teikti paslaugas tik Privačiam subjektui gavus Valdžios subjekto sutikimą, kuris gali būti duodamas ne vėliau kaip per 10 darbo dienų.

	44.5. Sutarties 44.2 ir 44.3 punktuose nurodytais atvejais naujas subtiekėjas privalo Valdžios subjektui pateikti dokumentus, įrodančius, kad jo kvalifikacija atitinka Pirkimo dokumentuose nustatytus minimalius kvalifikacijos reikalavimus subtiekėjams, nėra pašalinimo pagrindų. 

	44.6. Privatus subjektas privalo pateikti su bet kuriuo subtiekėju sudarytos sutarties kopiją Valdžios subjektui ne vėliau kaip per 5 (penkias) dienas nuo tokios sutarties sudarymo dienos.

	45. [bookmark: _Toc485808730]KONFIDENCIALUMAS

	45.1. Šios Sutarties galiojimo termino metu ir 1 (vienerius) metus po šios Sutarties galiojimo termino pabaigos Šalys privalo tretiesiems asmenims nepaviešinti ir neatskleisti konfidencialios informacijos. 

	45.2. Nei viena Šalis neturi teisės atskleisti tretiesiems asmenims jokios konfidencialios informacijos dalies be išankstinio raštiško kitos Šalies sutikimo, išskyrus žemiau nurodytus atvejus, kuomet konfidencialios informacijos atskleidimas nebus laikomas Sutarties pažeidimu:

	45.2.1. jeigu Šalys susitaria raštu pranešti žiniasklaidai arba trečiajam asmeniui;

	45.2.2. konfidencialią informaciją yra būtina atskleisti tam, kad būtų tinkamai įvykdyti Sutartimi prisiimti Šalių įsipareigojimai (tačiau pastaruoju atveju informacija gali būti atskleidžiama tik tiek, kiek yra būtina minėtų įsipareigojimų vykdymui);

	45.2.3. konfidenciali informacija atskleidžiama Valstybės kontrolei, Valstybinei mokesčių inspekcijai ar kitoms kompetentingoms valdžios ir kontrolės institucijoms;

	45.2.4. konfidencialios informacijos atskleidimo reikalaujama pagal taikytinus teisės aktus;

	45.2.5. konfidencialią informaciją Šalys atskleidžia savo darbuotojams, Šalies pasirinktiems teisininkams, auditoriams, patarėjams ir (ar) kitiems konsultantams. 

	46. [bookmark: _Toc485808731]PRANEŠIMAI

	46.1. Tam, kad būtų laikomi tinkamai įteiktais ir sukeltų numatytas pasekmes, su Sutartimi susiję pranešimai turi būti sudaromi raštu, lietuvių kalba ir:

	46.1.1. įteikiami pasirašytinai, arba

	46.1.2. siunčiami iš anksto apmokėtu registruotu paštu, arba

	46.1.3. siunčiami kurjeriu, arba

	46.1.4. siunčiami el. paštu.

	46.2. Visi su Sutartimi susiję pranešimai turi būti siunčiami Šalims šiais adresais ir tik tokiu atveju bus laikoma, kad pranešimai išsiųsti tinkamai:

	

		Šalis
	Kontaktiniai duomenys

	Privačiam subjektui:

	[___]

	Valdžios subjektui:

	[___]

	Dalyviui:
	[___]




	46.3. Šalys apie savo kontaktinių duomenų ar asmenų pasikeitimą nedelsdamos, bet ne vėliau kaip per 5 (penkias) kalendorines dienas, informuoja viena kitą ir kitus suinteresuotus asmenis. Iki tokio informavimo nurodytais kontaktiniais duomenimis pateikti pranešimai yra laikomi tinkamai įteiktais, o nurodyti asmenys laikomi turintys teisę atstovauti tai šaliai. 

	47. [bookmark: _Toc485808732][bookmark: _Ref489883013][bookmark: _Ref523943874]TECHNINIŲ GINČŲ SPRENDIMAS

	47.1. [bookmark: _Ref489882696]Bet kokie tarp Šalių kilę techninio pobūdžio ginčai, aptarti Sutarties 13.3, 14.3, 14.4, 19.5 ir 26.1 punktuose, bus perduodami spręsti Šalių bendru sutarimu paskirtam nepriklausomam ekspertui, turinčiam reikiamą kompetenciją konkrečiam tarp Šalių kilusiam ginčui išspręsti. Nepriklausomas ekspertas privalo būti paskirtas ne vėliau kaip per 15 (penkiolika) dienų nuo vienos iš Šalių pranešimo kitai Šaliai apie konkretų ginčą dienos. Tuo atveju, jei Šalys bendru sutarimu nepriklausomo eksperto nepaskiria per nurodytą 15 (penkiolikos) dienų terminą, tokį ekspertą paskiria Valdžios subjektas. 

	47.2. Sutarties 47.1 nustatyta tvarka paskirtas techninis ekspertas privalo išspręsti kilusį techninį ginčą per 30 (trisdešimt) dienų nuo jo paskyrimo dienos. Techninio eksperto sprendimas bus galutinis ir Šalims privalomas. Techninio eksperto išlaidas privalės atlyginti kaltoji Šalis. 

	47.3. Jei bet kuri iš Šalių nesutinka, kad konkretus ginčas yra techninis ir turėtų būti nagrinėjamas šiame Sutarties skirsnyje nustatyta tvarka, tokiam ginčui spręsti bus taikomos bendrosios iš Sutarties kylančių ginčų sprendimo nuostatos, numatytos Sutarties 48 skirsnyje.

	48. [bookmark: _Toc485808733][bookmark: _Ref489882755]TAIKOMA TEISĖ IR GINČŲ SPRENDIMAS

	48.1. Sutarčiai, iš jos kylantiems ir su ja susijusiems Šalių santykiams bei jų aiškinimui taikoma Lietuvos Respublikos teisė.

	48.2. Bet kuris iš Sutarties kylantis ar su Sutartimi susijęs ginčas, nesutarimas, prieštaravimas ar reikalavimas, taip pat klausimai dėl Sutarties pažeidimo, nutraukimo ar negaliojimo, galutinai sprendžiami teisme pagal Valdžios subjekto buveinės vietą. 

	49. [bookmark: _Toc485808734]ATSKIRŲ SUTARTIES NUOSTATŲ NEGALIOJIMAS IR SUTARTIES AIŠKINIMAS

	49.1. Jeigu kuri nors Sutarties nuostata prieštarauja Lietuvos Respublikos teisės imperatyvioms normoms ir (ar) dėl kurios nors priežasties tampa iš dalies arba visiškai negaliojančia, ji jokiomis sąlygomis nedaro negaliojančiomis likusių Sutarties nuostatų. Tokiu atveju Šalys susitaria pakeisti negaliojančią nuostatą teisiškai veiksminga kita nuostata, kuri turėtų kiek įmanoma artimesnį teisinį ir (ar) ekonominį rezultatą pakeičiamai nuostatai, tačiau būtų neprieštaraujanti Lietuvos Respublikos teisės imperatyvioms normoms ir nebūtų visiškai arba iš dalies negaliojanti.

	49.2. Esant bet kokiems prieštaravimams ir (ar) neatitikimams tarp Sutarties nuostatų ir (ar) Konkurso dokumentų, kurių pagrindu sudaryta Sutartis, ir (ar) šios Sutarties priedų, pirmenybė teikiama šia (mažėjančia) tvarka: i) ši Sutartis; ii) šios Sutarties priedai; iii) kitos Konkurso dokumentų dalys. 

	50. [bookmark: _Toc485808735]SUTARTIES EGZEMPLIORIAI

	50.1. Sutartis sudaryta 6 (šešiais) originaliais egzemplioriais lietuvių ir anglų kalbomis po 2 (du) kiekvienai Sutarties Šaliai. 

	

	XV. [bookmark: _Toc485808736]SUTARTIES PRIEDAI 

	1. [bookmark: _Toc485808737][bookmark: _Ref523944609][bookmark: _Ref523945754][bookmark: _Ref523945784]PRIVATAUS SUBJEKTO PASIŪLYMAS

	2. [bookmark: _Ref523944410]TECHNINĖ SPECIFIKACIJA 

	3. [bookmark: _Toc485808741]KONKURSO SĄLYGOS IR KITI DOKUMENTAI

	4. [bookmark: _Toc485808743][bookmark: _Ref523944661][bookmark: _Ref523944670]RIZIKOS PASISKIRSTYMO TARP ŠALIŲ MATRICA

	5. [bookmark: _Toc485808744][bookmark: _Ref523937046][bookmark: _Ref523943265][bookmark: _Ref523943743][bookmark: _Ref523944134][bookmark: _Ref523944190][bookmark: _Ref523944239][bookmark: _Ref523945326][bookmark: _Ref523945768][bookmark: _Ref53160849][bookmark: _Ref64911937][bookmark: _Ref65503834]METINIS ATLYGINIMAS IR IŠSKAITŲ MECHANIZMAS

	.

	ŠALIŲ ATSTOVŲ PARAŠAI:

	

	

	

	





1 Sutarties priedas „Privataus subjekto Pasiūlymas“


Sutarties 2 priedas. „Techninė specifikacija“


Sutarties 3 priedas „Konkurso sąlygos ir dokumentai “


Sutarties 4 priedas „Rizikos pasiskirstymo tarp šalių matrica“

______________


5 Sutarties priedas „Metinis atlyginimas ir išskaitų mechanizmas“

